
הכנסת העשרים
מושב שני
<פרוטוקול מס' 85>
מישיבת ועדת החוקה, חוק ומשפט
יום רביעי, י"א בטבת התשע"ו (23 בדצמבר 2015), שעה 15:00
<סדר היום:>
<ישיבת פרידה חגיגית ממנהלת הוועדה דורית ואג>
נכחו:

<חברי הוועדה:> 
ניסן סלומינסקי – היו"ר
זאב בנימין בגין

ענת ברקו

אורי מקלב

אוסאמה סעדי

מיכל רוזין

חברי הכנסת:

משה גפני (יו"ר ועדת הכספים)
אורלי לוי-אבקסיס
מרב מיכאלי
שולי מועלם-רפאלי
<מוזמנים:> 
יושב-ראש הכנסת יולי יואל אדלשטיין

שר התיירות יריב לוין

סגן שר הביטחון אלי בן דהן
מנכ"ל הכנסת רונן פלוט

היועץ המשפטי לכנסת איל ינון
	מירי יכין
	–
	ראש אגף הטקסים, הכנסת

	דן מרידור
	–
	שר המשפטים לשעבר

	אברהם פורז
	–
	שר הפנים לשעבר

	אוריאל לין
	–
	יו"ר ועדת החוקה, חוק ומשפט לשעבר

	שאול יהלום
	–
	יו"ר ועדת החוקה, חוק ומשפט לשעבר

	מיכאל איתן
	–
	יו"ר ועדת החוקה, חוק ומשפט לשעבר

	משה מזרחי
	–
	חבר כנסת לשעבר

	אברהם מיכאלי
	–
	חבר כנסת לשעבר

	תמי ברנע
	–
	רכזת בכירה, ועדת החוקה, חוק ומשפט, הכנסת

	נטלי שלף
	–
	רכזת, ועדת החוקה, חוק ומשפט, הכנסת

	חופית עלפי
	–
	רכזת, ועדת החוקה, חוק ומשפט, הכנסת

	שמעון מלכה
	–
	דובר, ועדת החוקה, חוק ומשפט, הכנסת

	אסף פרידמן
	–
	ראש תחום בכיר (לביטחון), ועדת החוץ והביטחון, הכנסת

	אתי בן יוסף
	–
	מנהלת ועדת הכנסת, הכנסת

	טמיר כהן
	–
	מנהל ועדת הכספים, הכנסת

	אייל לב-ארי
	–
	ממונה בכיר, הלשכה המשפטית, ועדת הכספים, הכנסת

	לאה קריכלי
	–
	מנהלת ועדת הפנים והגנת הסביבה, הכנסת

	שושנה אזולאי
	–
	רכזת בכירה, ועדת הפנים והגנת הסביבה, הכנסת

	דנה גורדון שושני
	–
	מנהלת ועדת העלייה, הקליטה והתפוצות, הכנסת

	ציפי גלעדי
	–
	רכזת בכירה, ועדת העלייה, הקליטה והתפוצות, הכנסת

	יהודית גידלי
	–
	ועדת  החינוך, התרבות והספורט, הכנסת

	רבקה אליה
	–
	רכזת בכירה, הוועדה לענייני ביקורת המדינה, הכנסת

	ענת לוי
	–
	מנהלת ועדת המדע והטכנולוגיה, הכנסת

	שלומית אבינח
	–
	הוועדה המיוחדת לפניות הציבור, הכנסת

	שמוליק חזקיה
	–
	מנהל חטיבת המידע, הכנסת

	מירה גיגי
	–
	ראש מדור בכיר - שכר, הכנסת

	טובי חכימיאן
	–
	חשבות, הכנסת

	שושנה מקובר
	–
	מנהלת מחלקת הפרוטוקולים

	טלי רם
	–
	רשמת פרלמנטרית בכירה, מחלקת הפרוטוקולים

	חפציבה צנעני
	–
	רשמת פרלמנטרית בכירה, מחלקת הפרוטוקולים

	גילה אלדר
	–
	מנהלת הספרייה, הכנסת

	הודיה קין
	–
	הלשכה המשפטית, הכנסת

	עמי צדיק
	–
	מנהל המח' לפיקוח תקציבי, הכנסת

	אליעזר שוורץ
	–
	מרכז מחקר ומידע, הכנסת

	איל קופמן
	–
	רכז מחקר ומידע כלכלי, הכנסת

	טל זלוצובר
	–
	מנהלת מוקד, הכנסת

	בני שיינין
	–
	מנהל תפעול, הכנסת

	אלי תקוה
	–
	מח' המחשבים, הכנסת

	שמשון אוחנה
	–
	עובד החזקה, הכנסת

	נעמה לזמי
	–
	מתמחה, הכנסת

	אורלי עדס
	–
	מנכ"לית ועדת הבחירות המרכזית

	רן זליקוביץ
	–
	רכז, ועדת הבחירות המרכזית

	אנה שניידר
	–
	שופטת בבית משפט השלום, יועמ"ש לשעבר של הכנסת

	גדעון אלון
	–
	עיתונאי, ישראל היום

	תומר אביטל
	–
	עיתונאי, 100 ימים של שקיפות

	יהודית בודק
	–
	עיתונאית

	צבי זרחיה
	–
	עיתונאי, "דה מרקר"

	דן כרמלי
	–
	מנכ"ל איגוד לשכות המסחר

	ענת הראבן
	–
	יועמ"ש, רשות האכיפה והגבייה

	רם ליסטמן
	–
	הלשכה המשפטית, משרד התיירות

	דנה נוייפלד
	–
	יועמ"ש, משרד התקשורת

	אלעזר כהנא
	–
	יועץ משפטי, משטרת ישראל, המשרד לביטחון פנים

	מאיר דב ברקוביץ (ברקו)
	–
	ר' מדור נפגעי עבירה, משטרת ישראל, המטה הארצי, המשרד לביטחון פנים

	פרופ' קרין נהון
	–
	חוקרת, אוניברסיטת וושינגטון והמרכז הבינתחומי

	עדי גרינבאום
	–
	יועמ"ש, לשכת רו"ח

	שוקי זוהר
	–
	שדלן (גורן עמיר)

	עידית לב-זרחיה
	
	

	ירון ואג
	
	

	מיכאל סופר
	
	

	רותי סופר
	
	

	בהירה ברדוגו
	
	

	יעל קסלר
	
	

	איילת פישמן
	
	

	יהושע שופמן
	
	

	רונית רוזנפלד
	
	

	רחל כהן
	
	

	טיבי רבינוביץ
	
	

	יוסי לוי
	
	


<ייעוץ משפטי: >
סיגל קוגוט
אלעזר שטרן

אפרת חקאק

נועה ברודסקי-לוי

נעמה מנחמי
<מנהלת הוועדה:>
דורית ואג
<רישום פרלמנטרי:>
אסתר מימון
<ישיבת פרידה חגיגית ממנהלת הוועדה דורית ואג>
<היו"ר ניסן סלומינסקי:>
רבותי, צהרים טובים, אנחנו פותחים בשמחה – לא בשמחה. אני לא יודע איך להגיד. זה לא כל-כך בשמחה, אבל אני רואה שבכל המערכות זה כאילו שמחה. בשבילי זה לא שמחה – אנחנו פותחים את ישיבת ועדת החוקה, וזו הישיבה הכי מיוחדת, שאני לפחות ראיתי בכנסת. אני רואה כאן אנשים מכל מה שרק אפשר, כולל כל הקולגות שלי לאורך כל הדורות, שרי משפטים. דורית, אני לא מאמין שמישהו חוץ ממך היה מסוגל לרכז ציבור כזה אדיר. אפילו אם לא נגיד כלום, זה כשלעצמו מספיק ונדע את ההערכה העצומה שיש אליך.
מאחר שאני לא שמח, אני באמת עצוב, לא שאת יוצאת למדינת תל-אביב, אלא אני עצוב על זה שאת עוזבת אותנו, במקום שאני אגיד דברים כרגע, אני אתן לאחרים לדבר ואחר-כך אני אצטרף. אני רק רוצה להתנצל מראש שהמליאה ממשיכה לעבוד.

<דורית ואג:>
תהיה פה תזוזה כל הזמן.

<היו"ר ניסן סלומינסקי:>
יש חוקים, ואתם יודעים שהקואליציה הנוכחית היא קואליציה על הקשקש, כמו שאומרים, זה 61 מול 59, ועכשיו אין לנו 61.
<דן מרידור:>
תתקזז עם אוסאמה סעדי.
<היו"ר ניסן סלומינסקי:>
נכון לרגע זה אין לנו 61, אנחנו רק עם 60.

<דורית ואג:>
מישהו אמר לי שכבר ראו את זה במליאה היום.
<אוסאמה סעדי (הרשימה המשותפת):>
אחת אפס לטובתנו.
<היו"ר ניסן סלומינסקי:>
להפיל חוקים אפשר, כי גם ב-60 מול 60 חוק נופל, אבל לאשר חוקים זה בלתי אפשרי. אני אוכל להיות כל עוד נמצא פה חבר כנסת מהאופוזיציה. אני כרגע מקוזז עם עו"ד אוסאמה, שהוא גם חבר בוועדה. אני מקוזז, אז אני יכול להיות. ברגע שהוא ילך, גם אני אהיה חייב ללכת.
<דורית ואג:>
אנחנו נחזיק אותו.

<היו"ר ניסן סלומינסקי:>
לכן אמרתי את זה בקול.

אני אנסה לתת זכות דיבור לכל אחד. למרות שיש לכל אחד כל-כך הרבה מה לומר, ובראייה אחורה יש עוד יותר מה לומר, אני מבקש מכל אחד, מאחר שכל-כך הרבה אנשים נמצאים פה, ואני ארצה לכבודה של דורית שידברו – אני מבקש מכל אחד שידבר קצר.

<מיכאל איתן:>
מה זה קצר?

<היו"ר ניסן סלומינסקי:>
אצלי בוועדה יודעים – יש לי שעון, ואני מכוון לדקה, וזה מצפצף אחרי דקה.

<דורית ואג:>
אני שמחה לראות שהיום פטרת אותנו מהעונש.
<היו"ר ניסן סלומינסקי:>
היום פטרתי אתכם מהשעון, אבל ככה כשיש לנו דיון, אנחנו קובעים זמן ואז יש צפצוף, שנהיה שוויוניים, שלא יגיד מישהו למה לו נתת יותר. כשהשעון מצפצף, אתה צריך להפסיק. אני מבקש מכל אחד לדבר קצר. בניגוד למה שאני אומר תמיד בוועדה, שאחד ישתדל לא לחזור על דברי השני, אני לא יכול כאן להגיד את זה, כי כולם ישבחו, ובתשבחות בטח יחזרו על אותם דברים.
<דורית ואג:>
למה אתה בטוח שכולם ישבחו?

<היו"ר ניסן סלומינסקי:>
כי אני מכיר אותך. אני לא יכול להגיד שלא יחזרו אחד על דברי השני, אבל שינסו לקצר, ואני אנסה להתחיל עם יושבי-ראש ועדת החוקה.
מיקי, חשבנו להוריד את הנושא של חוקה מוועדת החוקה, חוק ומשפט. מאחר שלא מתעסקים עם חוקה, צריך להשאיר רק ועדת חוק ומשפט, לא? חוקה לא קיימת. בכל אופן, אני אתן לוותיק יושבי-הראש שנמצא כאן, אני לא יודע איך להמשיך אחר-כך.

<דורית ואג:>
אוריאל ראשון, שאול אחר-כך ומיקי הכי חדש, אבל מיקי היה שתי קדנציות, קדנציה וחצי.

<היו"ר ניסן סלומינסקי:>
אוריאל – ראשון.

<אוריאל לין:>
אני פותח את דברי בברכות לדורית ואג וגם לכל המשתתפים באירוע המיוחד הזה, ואומר לכם שאני גם קצת מקנא, משום שכאשר נפרדתי מוועדת החוקה לא היו כל-כך הרבה אנשים כמו היום, מה שמוכיח לנו שכשיושב-ראש ועדה נפרד זה לא אירוע - - -
<שאול יהלום:>
גם החדר לא היה כזה.
<היו"ר ניסן סלומינסקי:>
אם היו באים כל אלה ששמחו שהוא עוזב, יכול להיות שהיה מלא. אי-אפשר לדעת...

<אוריאל לין:>
אדוני היושב-ראש, אני אהיה קצר מאוד, משום שבספר החדש שפרסמתי עכשיו "דרכה של מהפכה", דורית ואג מקבלת שלושה עמודים מלאים. ומי שירצה להבין למה, יצטרך לקרוא את הספר. 

כשהתחלנו לעבוד ביחד אחד הדברים הראשונים שדורית אמרה לי: יש לי בן יחיד, כשהוא מתקשר בטלפון, אני חייבת לענות. קיבלתי את זה מיד. זה עקרון עבודה הכי בסיסי שיכול להיות. 
מאחר שנמצא כאן גדעון אלון, הוא כבר ציטט אותי בכתבה שלו שאמרתי שדורית מזימה את המשמעות של המשפט הידוע שלכל אחד יש תחליף, כי לדורית ואג לא היה תחליף עד היום, משום שאם היה לה תחליף היא לא היתה מחזיקה מעמד עם עשרה יושבי-ראש ועדת החוקה, חוק ומשפט לאחר שסיימתי את תפקידי. אני חייב לציין את זה.
כשסיימנו את העבודה המשותפת, דורית הכינה חוברת מאוד יפה שבה היא תיארה במדויק את כל 75 החוקים שהעברנו ביחד. כשחשבתי מה אני יכול לתת לה במתנה היום, מתנה מיוחדת, מתנת פרידה, החלטתי שאני לוקח את החוברת הזאת שהיא הכינה. אני מייצר מהדורה מקוצרת ומחודשת ואני נותן לה את זה מתנה היום.

(מחיאות כפיים)
אני סיימתי. תודה לכם. מי שרוצה עוד להבין, יצטרך לקרוא את שלושת העמודים בספרי החדש "לידתה של מהפכה".

אגב, בספר הזה גם שר המשפטים לשעבר, דן מרידור, מקבל מקום נכבד.
<שאול יהלום:>
כמה עמודים?

<אוריאל לין:>
אני לא אגיד כמה, באמת הרבה עמודים, וגם ידידנו, יושב-ראש הוועדה לשעבר חבר הכנסת מיכאל איתן. תודה לכם.
<מיכאל איתן:>
זה כבר היה עם הפרסומות...
<היו"ר ניסן סלומינסקי:>
אנחנו מתכבדים לשמוע את שאול יהלום, שבין השאר ולצורך העניין הזה הוא יושב-ראש ועדת החוקה לשעבר.
<שאול יהלום:>
קודם כול אוריאל לין ייצג את כולנו וכל מה שהוא אמר נכון לגבי כולנו, וכל אחד מאתנו קיבל את החוברת מדורית, כי דורית ידעה גם לפרגן, וזה מה שהיה חשוב. היא ידעה להוציא לנו את הנשמה, אבל גם לפרגן.

כבר הזכרנו את גדעון אלון, אז אני אגיד מה שאמרתי לו. זה מה שהתכוננתי לומר כאן, הוא רק חטף את זה כמה ימים קודם. כשאני התמניתי ליושב-ראש ועדת החוקה, הייתי אומנם קדנציה שנייה בכנסת, אבל הייתי מלא חששות איך אני אנהל ועדה, כשאף אחד מאתנו לא צריך לשבח את הוועדה ולהגיד איזו ועדה חשובה. הייתי באמת בחצי דיכאון. בקדנציה קודמת היה חבר בוועדה הרב יצחק לוי, הוא היה במפלגה שלנו, באתי אליו ואמרתי לו: מה לעשות? אני לא יודע איך לעבוד, אני לא יודע איך להתחיל, אני לא יודע מה לעשות, מה עדיף. הוא אמר לי: שמע, יש לי תשובה מצוינת. יש בוועדה דורית ואג, היא מנהלת הוועדה או מזכירת הוועדה, אני לא יודע איך קראו לזה אז - - -
<דורית ואג:>
אז קראו לזה "מזכירת הוועדה".
<שאול יהלום:>
- - - קח אותה, כל מה שהיא תגיד לך תעשה, ויהיה בסדר.

אני בא לדורית ואג ומספר לה את זה. היא אומרת לי: טוב, אין ברירה, נעשה את זה. וברוך השם עברו שנתיים או שלוש והצלחנו. 
היא אנציקלופדיה מהלכת, היא ידעה בעל-פה את כל 75 החוקים של אוריאל. זאת אומרת, כל דבר שהיית צריך, לא היית צריך ללכת לספרייה ל"דברי הכנסת", כל דבר היא ידעה. היא ידעה מה טפל ומה עיקר. אם היו באים אורחים מהממשלה או מבתי המשפט היא ידעה בדיוק מה כל אחד יגיד ומה הנקודה הרגישה שלו ואיך אפשר להתגבר עליו, והיא נתנה את העצות, ועוד היה לה זמן בין הדברים, למרות שהיא עבדה יום ולילה אם צריך – אבל היה לה זמן, היא לימדה אותי לשחק במחשב, משהו עם קלפים, אני לא יודע איך קוראים לזה.
<דורית ואג:>
היום אני אלמד אותך "קנדי קראש".
<מירי יכין:>
"סוליטר".

<שאול יהלום:>
"סוליטר". היא תמיד היתה מנצחת את המחשב והיא גם לימדה אותי.

באמת כולנו שמחים בשמחתך שזאת התשובה שאת מקבלת כאן, שעשית המון, ומאחלים לך שבאמת תצליחי יחד עם בנך וכל משפחתך. מי שדיבר עד עכשיו כולל אותי יכול להגיד לך שהחיים שאחרי הם פי כמה יותר טובים מהחיים בפנים. 
אצלי לא רק הבן היה מתקשר, אצלי גם היה "מה שלום הכלב". היינו צריכים לדעת, ואם היתה בעיה, לא היינו יכולים להמשיך. לצערנו הרב הכלב כבר לא חי. שיהיה רק בהצלחה.

(מחיאות כפיים)
<היו"ר ניסן סלומינסקי:>
חבר'ה, אנחנו מדברים על אותה דורית? אצלכם היא לא עישנה?

<דורית ואג:>
מה זה "עישנה"? כולם עישנו בזמן ישיבה.

<מיכל רוזין (מרצ):>
אני זוכרת שהיו מעשנים בתוך החדרים.
<דורית ואג:>
מישהו עישן סיגרים ואחרים סיגריות.

<היו"ר ניסן סלומינסקי:>
רציתי לשמוע קודם כול את יושבי-הראש, אבל נמצא אתנו שר בממשלת ישראל שבקדנציה הקודמת היה חבר בוועדה והוא צריך ללכת. זה אולי סימן שהוועדה היא מקפצה למי שרוצה להיות שר. אני מבקש מיריב לוין לומר כמה מילים ואחר-כך מיקי.
<דורית ואג:>
רק אל תספר כמה רבנו כשהיית יושב-ראש קואליציה.

<שר התיירות יריב לוין:>
איך ידעת על מה אני הולך לדבר?

<דורית ואג:>
נו, מה? אני לא יודעת?

<שר התיירות יריב לוין:>
דורית, קודם כול, אני מוכרח לומר שאת אחד הכישלונות הגדולים של חיי. הסיבה היא שמיום שנכנסתי לכנסת השאיפה שלי היתה להיות ת"פ שלך פה כיושב-ראש הוועדה ולא הלך. כל מה שניסיתי לעשות, היו מוכנים לראות אותי בכל המקומות כולם, רק לא כאן.
<היו"ר ניסן סלומינסקי:>
אתה רוצה להתחלף?

<שר התיירות יריב לוין:>
אני יכול להרגיע אותך, אדוני היושב-ראש, אין חשש שייתנו לי אפילו אם אני ארצה.
<דורית ואג:>
האמת היא זה נכון. הוא תמיד אמר לי: אני מת להיות יושב-ראש ועדת החוקה. זה נכון.
<שר התיירות יריב לוין:>
זה נכון. אני שומע את אנחת הרווחה שזה לא קרה מחלק מאלה שיושבים מולי שהיו שותפים בשעתו לחוק-יסוד: כבוד האדם וחירותו. נדמה לי שקיבצת כאן את כולם ביחד, אז זאת אולי הזדמנות עם פרישתך כאקט אחרון לעשות דיון מחודש בחוק הזה, אולי תפרשי בתרועה גדולה. 

נכנסתי לכנסת כחבר כנסת חדש לפני כשבע שנים. למרות שהייתי יושב-ראש ועדת הכנסת ביליתי המון-המון זמן בוועדה הזאת, הייתי כאן דייר קבוע עם אין-סוף הצעות חוק שבאו לכאן. בדרך הזאת למדתי כאן הרבה מאוד מעבודת הכנסת. אני חושב שהיה המון-המון מה ללמוד מהדרך שבה ניהלת את הוועדה, בצורה שהיתה גם עניינית, גם מקצועית, גם נטולת פניות - - -
<מיכל רוזין (מרצ):>
קשוחה. 
<דורית ואג:>
בחייאת, מיכל.

<מיכל רוזין (מרצ):>
צריך להגיד את האמת.

<שר התיירות יריב לוין:>
אני לא חושב שזאת היתה קשיחות, אני חושב שזה היה שמירה על סדר והתנהלות של דברים בוועדה שסובלת מעומס עצום ומלחצים קשים מכל הכיוונים. אני חושב שהיתה הערכה כללית גם להגינות שלך וגם לאופן שבו ניהלת את הדברים וגם למסירות יוצאת הדופן שגילית שבאמת באה לידי ביטוי בזה שהתעקשת כמנהלת ועדה להישאר ולהיות נוכחת במליאה בכל הצעת חוק שהוועדה הזאת אישרה, גם אם זה היה בשעות מאוחרות בלילה, ואני חושב שהדבר הזה גם הוא לא דבר מובן מאליו, והוא ראוי לציון.

<דורית ואג:>
והשעות המאוחרות בלילה היו בגלל - - -
<שר התיירות יריב לוין:>
בגלל יושב-ראש קואליציה "כושל" שתעדף תמיד את ועדת החוקה, חוק ומשפט - -
<דורית ואג:>
החוקים של ועדת החוקה היו תמיד אחרונים בסדר-היום.
<שר התיירות יריב לוין:>
- - בסוף סדר-היום. להערכתי ב-90% מהפעמים היתה לך אפשרות להספיק עוד לנסוע הביתה, להדליק את הטלוויזיה ולראות אותי עוד יושב שם עם חוקים אחרים, כך שגם ניסיתי לא לקפח אותך יותר מדי.

דורית, אני רוצה להגיד לך באמת תודה רבה, היית לי באמת לעזר רב, למדתי ממך המון, ואני חושב שהכנסת הרוויחה אותך הרבה מאוד שנים והשארת אחריך, אני חושב גם בוועדה, צוות עם הרבה ניסיון, עם הרבה ידע, שלמד ממך לא מעט, ואני בטוח שימשיך ביחד עם יושב-ראש הוועדה ועם הצוות המשפטי כאן להוביל את הוועדה הכול-כך חשובה הזאת להרבה מאוד הישגים. אני מאחל לך המון הצלחה, תיהני מהחיים, מגיע לך.
<דורית ואג:>
תודה רבה.

(מחיאות כפיים)

<היו"ר ניסן סלומינסקי:>
מיקי, מי שהיה יושב-ראש הוועדה בשתי קדנציות. 

<מיכאל איתן:>
הגעתי להיכרות עם דורית עוד בזמן שהיתה בוועדת הבחירות.

<היו"ר ניסן סלומינסקי:>
מיקי, יש לי בקשה, רק לא 11 שעות...
<מיכאל איתן:>
לכן שאלתי קודם מה זה קצר. הבנת?

<יו"ר הכנסת יולי יואל אדלשטיין:>
אמר לי יושב-ראש הוועדה: אני אתן לך אחרי מיקי איתן. אמרתי: זה לא מבשר טובות.

<מיכאל איתן:>
בכל אופן, יולי היה חבר ועדת החוקה בתקופה שהייתי יושב-ראש ועדת החוקה, ובין השאר הוא היה חבר במשלחת של ועדת החוקה שנסעה לחוץ-לארץ, לקנדה ולארצות-הברית, ללמוד את המשטר הקונסטיטוציוני שם - -

<דורית ואג:>
הנסיעה שב-20:00 בערב בוושינגטון מישהו החליט לעשות ישיבת ועדה, כי היו שעתיים פנויות.

<מיכל רוזין (מרצ):>
אנחנו מחכים לספר שלך, דורית.

<מיכאל איתן:>
- - והיתה לו מנהלת מצוינת שארגנה הכול מאל"ף ועד תי"ו, בלי זה הוא לא היה יכול.
בכל אופן, כשהגעתי לוועדת החוקה כבר הכרתי את דורית מתוקף תפקידה בוועדת הבחירות המרכזית, שם ייצגתי את הליכוד, אבל האמת היא שלא ידעתי עד כמה אני יכול למצוא מנהלת ועדה שהיא בסופו של דבר, קראתי לזה "חלומו של כל יושב-ראש ועדה". אישה – צריך להביא בחשבון שכאלמנת צה"ל - - -
<דורית ואג:>
לא צה"ל, אבל אלמנה.
<מיכאל איתן:>
- - - סליחה. כאלמנה שהיתה צריכה לשמר את התא המשפחתי הקטן, ובהמשך גם היו לה מחויבויות לאם שדעכה אל מותה, ובמקביל היא מנהלת הוועדה, שאי-אפשר למצוא בה דופי או בעיה, כאילו שהיא פנויה מכל דבר ועניין והבייבי היחיד שלה הוא הטיפול בוועדה. שילוב של הדברים האלה – קפיצה הביתה, חזרה בשעות לילה מאוחרות, כשדיברו כאן על העבודה של הוועדה – היו תופעות שלמדתי להעריך ולהעריץ בה ואת היכולות שלה בכל התחומים.

מה שאני רוצה להדגיש שהוועדה בזמננו עשתה קפיצת מדרגה במעבר לוועדה שהיא פורטל מבחינת המידע ואתר הכנסת. זאת היתה הוועדה הראשונה שהיתה צריכה לעבור שדרוג. במקום הגישה הפרימיטיבית שבה פעל אתר הכנסת, הפכנו את הוועדה למקום שמזין את החומרים, ועבודת הוועדה היתה משולבת בטכנולוגיה שהיתה אז, בשנת 2003, המתקדמת ביותר. אי-אפשר היה לעשות את זה ללא דורית. לא שהיא תרמה טכנולוגית, אבל היכולות שלה להבין מה קורה ולהפעיל את הצוות, כשהיא עושה את זה כמו משפחה, כראש משפחה לצוות שהיא מנהלת. היכולת שלה להפיק מאנשים את המקסימום היא איכות שהביאה לוועדה הזאת הצלחות עצומות, ובהמשך גם בפרויקט של חוקה לישראל בהסכמה רחבה.
<דורית ואג:>
שאפו לתמי ברנע.
<מיכאל איתן:>
שהיתה מזכירה של הפרויקט של החוקה. זה היה מאות ישיבות עם מאות רבות של שעות דיון, עם מסמכים שעברו לדיגיטציה. בכל אופן זו היתה עבודה בהיקפים עצומים ודורית ניצחה על הצוות ועל פעילות הוועדה. 
אני יכול להגיד לכם שזה גם נבע – ראיתי את זה אצל דורית – מהיכולת העצמית להבין מה גורם שצריך לעשות את העבודה הניהולית ומה בסמכותו של היושב-ראש, כשבזה היא לא תתערב, בעניינים הפוליטיים. אבל מה, היה ויכוח אחר-כך מה זה ניהולי ומה זה מהותי. 

אחד הדברים הניהוליים שהיא טענה להם בתחום סמכותה זה איך הוועדה נראית, ואמרתי שהיא צודקת, ולא ידעתי שהיא מתכוונת לזה שהיא גם רוצה להשפיע על איך אני נראה כיושב-ראש הוועדה. מרגע שאמרתי כן, הייתי שומע בכל פעם הערות על לבוש לא תקין כזה או אחר. אומנם נלחמתי כנמר אבל נפלתי כמו זבוב.
<דורית ואג:>
מה שנכון, נכון.

<מיכאל איתן:>
אני רוצה, דורית, לאחל לך עוד פעם את כל הטוב שאפשר. את עוברת כעת לשלב חדש בחיים שלך, כמי שעבר את השלב הזה לא מזמן אני עדיין זוכר את המעבר ואני יכול לומר לך שטוב מה שהיה, שהיה לך מעניין, שהיה לך מאתגר, שהצלחת בתפקידך, עכשיו את מתחילה דרך חדשה. אני מאחל לך שתצליחי לא פחות, אלא יותר בשלב הבא של החיים שלך. בהצלחה.

(מחיאות כפיים)
<היו"ר ניסן סלומינסקי:>
מכבד אותנו בנוכחותו יושב-ראש הכנסת, שגם הוא היה חבר בוועדת החוקה. בכבוד. יולי.
<יו"ר הכנסת יולי יואל אדלשטיין:>
אחד מהפקודים.

יושב-ראש הוועדה, דורית, יצא לי בשלוש השנים האחרונות בתפקידי כיושב-ראש להשתתף בכמה פרידות, ואני שונא את הפרידות האלה משני טעמים: הטעם הראשון, כי אני יכול לבוא ויכול לא לבוא, אז מטבע הדברים אני בא לאנשים שבאמת עבדתי אתם והם יקרים ללבי, אבל צריך להיפרד מהם ואני שונא את זה. והטעם השני שאני מאוד רוצה כמו כולנו להרגיש את הקשר, ואז אני מתחיל עם כל המשפטים של הזקנים "כשבגרוש היה חור, אנחנו כבר ישבנו יחד בוועדה הזאת", ואני לא אעשה את זה הפעם, כי באמת נמצא כאן ממש פנתיאון של יושבי-ראש לשעבר וחברי כנסת פעילים בוועדה הזאת. 
שמעתי רק את מיקי, אולי אחרים גם דיברו לפני שעזבתי את המליאה, אבל, דורית, כל מילה מיותרת, אני חושב שעד כמה שתמיד אנחנו חוזרים למשפטים הסנטימנטליים האלה קשה מאוד לתאר את הכנסת בלי הנוכחות הכול-כך מורגשת שלך. ואני מדגיש את הכנסת, לא רק את ועדת החוקה, חוק ומשפט. מטבע הדברים החוקים הרבים מן הוועדה הזאת מגיעים למליאה, ותמיד רואים אותך בתא המומחים, עם כל התודות המתבקשות, ודאי יחד עם צוות הוועדה, היועצת המשפטית ונוספים, אבל זה כבר חלק מן הנוף בכנסת. כל מי שהיה חבר בוועדת החוקה, חוק ומשפט בקדנציות הרבות שאת כאן מתקשה לדמיין ולתאר איך הישיבות מתנהלות מבלי שאת קובעת הרבה דברים. לא ידעתי על לבוש יושב-ראש הוועדה, זה מיקי חידש לי, אבל מסתבר שגם זה.
<היו"ר ניסן סלומינסקי:>
גם חברי הוועדה.

<יו"ר הכנסת יולי יואל אדלשטיין:>
זה רק מעיד על דיסקרטיות. היא לא אמרה לי או לדן או למישהו אחר: תשמעו, דברו אתו. לא, הכול ישיר.
<מיכאל איתן:>
בעניין הזה אני נגד שקיפות...

<יו"ר הכנסת יולי יואל אדלשטיין:>
באמת, לא הרבה מילים, יש הרבה דוברים – את פשוט היית יוצאת מן הכלל בין האנשים הטובים שנמצאים בכנסת. זה לא חוכמה להתבלט כשאחרים לא ברמה. יש הרבה ברמה ואת עדיין היית מאוד בולטת. אני מצטרף לכל האיחולים להמשך הדרך, כי ברור, כפי שכולנו מכירים אותך, לשבת בבית ולשחק ברידג' זה ממש לא בשבילך, אז באמת הצלחות לפחות ברמה שהיו לך כל עוד ששירת נאמנה את הכנסת ואת עם ישראל כאן מתפקידך. ברכות.
<דורית ואג:>
תודה רבה.

(מחיאות כפיים)

<סגן שר הביטחון אלי בן-דהן:>
דורית, אני רץ למליאה. 

<דורית ואג:>
תודה, אלי.

<סגן שר הביטחון אלי בן-דהן:>
רציתי לברך אותך בתור מי שמעולם לא היה חבר בוועדה הזאת.

<דורית ואג:>
אבל היה יושב פה ימים ושעות כמנהל בתי הדין.

<היו"ר ניסן סלומינסקי:>
נשמח לשמוע את מי שהיה שר, אבל היום הוא חבר ועדה, ואני רוצה להגיד לכם שהוא מקפיד, לא מפספס שום דבר. אני לא יודע איך להגדיר את בני. כרגע הוא חבר ועדה, מה יהיה בשבוע הבא, אני לא יודע. כרגע הוא חבר ועדה מהנאמנים. בני, אני מניח שזה במורשת. אני מבין שהאבא, אומרים לי, היה חבר בוועדה 30 שנה.
<זאב בנימין בגין (הליכוד):>
29 שנים.

<היו"ר ניסן סלומינסקי:>
בני, בכבוד.

<זאב בנימין בגין (הליכוד):>
הוא עבר לבלפור מרוזנבאום 1 ועבר ללשכת ראש הממשלה מן הוועדה הזאת.

<היו"ר ניסן סלומינסקי:>
אני קודם אמרתי שמהוועדה הזאת קופצים להיות שר, כמו יריב, אבל אתה אומר שאפשר לקפוץ להיות ראש ממשלה.

<זאב בנימין בגין (הליכוד):>
יש לכם עוד צ'אנס. אני אומר את זה גם למיכל וגם לאורי.

<אורי מקלב (יהדות התורה):>
הנכדה הופיעה כאן בוועדה השבוע בצורה מרשימה ביותר.

<דורית ואג:>
הנכדה של ראש הממשלה.

<אורי מקלב (יהדות התורה):>
כן, והבת.

<דורית ואג:>
היא מופיעה פה הרבה.

<אורי מקלב (יהדות התורה):>
השבוע ראינו גם את הדור השלישי פה. זו גם סגולה.

<מיכל רוזין (מרצ):>
עכשיו הוא מסמיק.

<דורית ואג:>
כי היא עושה לו הרבה נחת פה בהופעות שלה.

<אורי מקלב (יהדות התורה):>
הן מרשימות.

<זאב בנימין בגין (הליכוד):>
אנחנו משתדלים שזה לא יקרה יחד.

<דורית ואג:>
אנחנו יודעים.

<זאב בנימין בגין (הליכוד):>
לדן ולי יש ניסיון עגום בעניין הזה של ילדים שמשתתפים בוועדות.

בהמשך לדברים של היושב-ראש, כשהייתי חבר הממשלה עם דן ועם מיקי, והתפלאו למה אני שר בלי תיק, התשובה היתה: אני שר בלי תיק כי אבא שלי היה שר בלי תיק ורציתי להיות שר בלי תיק, בנו של שר בלי תיק. ואני חבר הוועדה הזאת כבנו של חבר הוועדה הזאת, וממנו למדתי לפני שנים רבות, זאת אומרת, 50 שנה ואולי 60 שנה, לא רק על חשיבות הוועדה, אלא גם איזה כיף לי להיות חבר בה. במובן הזה אני חושב שאני היחיד פה בחדר שגם הצביע עבור חוק-יסוד: כבוד האדם וחירותו ועדיין חבר כנסת. זו זכות שהתגלגלה - - -
<אוריאל לין:>
התחלפת עם צידון, עם יואש צידון ז"ל.
<זאב בנימין בגין (הליכוד):>
יכול להיות.

<אוריאל לין:>
זה כתוב בנייר שיש אצל דורית.

<דורית ואג:>
הוא ישלם בשביל להסתכל...

<זאב בנימין בגין (הליכוד):>
בניגוד למה שרוב הציבור יודע וחושב הכנסת ומליאת הכנסת הם במרכז ההוויה של הדמוקרטיה שלנו, ובתוך המרכז הזה נועד מקום מיוחד במינו לוועדה הזאת על היכולת שלה להשפיע. אני חושב שאחד הדברים היפים בעבודת הכנסת הוא המשא-ומתן המתנהל כאן בין נציגי הממשלה מצד ימין וחברי הכנסת מצד שמאל שמביא בכל פעם לשיפורים יפים וטובים לטובת הציבור בחוקים המוגשים, ובמידה רבה תמיד היה כך. הדיון איננו דווקא על-פי חתך מפלגתי או קואליציוני-אופוזיציוני, אלא באמת לגופם של דברים. במרכז החשוב הזה, בצנטרום של הפיילה ממש, ישבה דורית.

אני חבר ועדה מאוד צעיר, טירון, שהתמניתי על-פי בקשתי. כמובן הדבר הראשון שעשיתי זה היה לסור לדורית ולקבל שיעור ראשון. הייתי חבר ועדת החוץ והביטחון, אבל "רביזיה" לא ידעתי מהי, בזה נתקלתי כאן. צריך הייתי לקבל את השיעור הזה ממורתי הוותיקה, והנאמנה והמסורה.
<היו"ר ניסן סלומינסקי:>
גם "התייעצות סיעתית".
<זאב בנימין בגין (הליכוד):>
ועוד לא למדנו הכול כנראה.

<דורית ואג:>
"נושא חדש" שכחתם.

<זאב בנימין בגין (הליכוד):>
ו"נושא חדש", כן.
<זאב בנימין בגין (הליכוד):>
דורית, מתי הגעת?
<דורית ואג:>
לוועדת החוקה – בפברואר 1988, לכנסת – ביוני 1980.

<זאב בנימין בגין (הליכוד):>
כשאת הגעת לוועדה אני רק הגעתי לכנסת. עוד פעם מכל הוותיקים היושבים כאן, אני רואה את אברהם פורז בקצה האולם - -

<דורית ואג:>
הוא נכנס בשקט, רק עכשיו ראיתי אותו.

<זאב בנימין בגין (הליכוד):>
 אבל אברהם תמיד בשקט ופועל בשקט.
- - כך יצא שאני עדיין כאן. וברוך השם גם את היית כאן כשבאתי והיינו יחד עוד חצי שנה בערך, ואני מודה לך על הלימוד, ועל המסירות ועל הנכונות להדריך גם בפרטים הקטנים. אני רק מצטרף לחברים האחרים באיחולי הצלחה. זה יחסר לך, אבל תתגברי.

<היו"ר ניסן סלומינסקי:>
נמצא אתנו גם מי שהיה שר המשפטים בנוסף לכל הדברים. אני אומר בהקשר הזה.

<דורית ואג:>
וחבר ועדת החוקה.

<היו"ר ניסן סלומינסקי:>
חבר ועדת החוקה ושר המשפטים, דן מרידור. לפני שאני אתן לך לדבר, אני אעביר את רשות הניהול לבני, רק מה שאני מבקש שאל תעשה הצבעה עכשיו על החוקה...
<זאב בנימין בגין (הליכוד):>
אדוני היושב-ראש, אני חושב שזה לא היה לגמרי טיפשי שבחלק הזה כמו שדורית ניהלה את הוועדה כל הזמן, היא גם תנהל את הישיבה הזאת.

<היו"ר ניסן סלומינסקי:>
כרגע אתה מנהל, אחר-כך תעביר את השרביט למי שאתה רוצה.
<אברהם פורז:>
פעם היה שופט כשהוא הבין שהצדדים עסוקים, הוא אמר: אני הולך ושהקלדנית בינתיים תרשום את הדיון...
<היו"ר ניסן סלומינסקי:>
אני אשתדל מיד כשתיגמר ההצבעה לחזור לפה ובכל פעם נרוץ. בינתיים, דן.

<(היו"ר זאב בנימין בגין, 15:58)>
<דן מרידור:>
הכנסת היא מקום של 120 נבחרי הציבור, וכולנו צריכים לכבד אותם, ויש מי שחושב שהם לבדם עושים את העבודה. בספרי ההיסטוריה ייכתב שהם חוקקו, הם עשו ומנעו והצליחו, אבל אדם שנבחר לכנסת לא נבחר על-פי הידע שלו, היכולת לחוקק, ההבנה שלו של תהליכים, הוא בא עם יכולת להיבחר – העובדה שהוא פה. אין כמו ועדת החוקה, אני חושב שהיא ועדה שדורשת הרבה ידע והבנה כי היא עוסקת בחקיקה, ואולי החשוב מכול, הכנסת היא בית המחוקקים, וכשהיא קובעת, אחר-כך אנחנו הופכים להיות עבריינים אם לא קיימנו מה שצריך לקיים, והוועדה הזאת במיוחד היא ועדה שבה צריך להקשיב לאנשים המקצועיים. איל ינון יושב פה היום וקודמיו בתפקיד, אנשי משפט, אנשי פרוצדורה - - -

<מיכאל איתן:>
סיגל נמצאת כאן.

< דן מרידור:>
סיגל ואיל ראש המערכת, שעל-פי חוק הוא היועץ המשפטי לכנסת, וכל אנשי המשפט כאן ואנשי הארגון שכאן.

ועדת החוקה היא גוף מיוחד כזה, היא מאוד מקצועית. לדורית היה מקום יוצא דופן, מפני שלא קל להתנהל עם נבחרי ציבור שכל אחד מהם חושב שהוא מבין והוא יודע, וצריך לתמרן כך שבסוף תהיה עבודה טובה. 

יש לדורית גם נועם הליכות עם נחישות - - -

<בהירה ברדוגו:>
נועם הליכות...
< דן מרידור:>
עם נחישות, אבל נועם הליכות.

<דורית ואג:>
ברדוגו, תצאי החוצה...
< דן מרידור:>
להיות רק נחמד בלי נחישות זה לא פה. להיות רק נחוש בלי נועם הליכות עם חברי כנסת לא תסתדר בחיים, ויש לה גם מה שקוראים אצלנו במשנה "ניקיון הדעת". איש לא חשד בה אי-פעם שהשיקול שלה לא ענייני. ניקיון הדעת – יושבים נקיי הדעת בירושלים. היא נקיית דעת. כשאתה מדבר אתה תמיד ידעת שתשמע תשובה לפי מיטב אמונתה המקצועית, העניינית, לא כדי לקדם איזה אג'נדה אחרת.
משך השנים שזכיתי לשרת כאן בוועדה, גם כחבר הוועדה הרבה שנים, כיושב-ראש ועדות משנה, תמיד נהניתי הנאה רבה מהידע, שיש כאן מישהי, שכאשר אני לא יודע, ואני לא יודע הרבה, היא יודעת, אפשר לפנות אליה ולקבל תשובה.

היא אוצרת בתוכה ידע עצום, וזכינו להיות כאן ביחד – ראיתי שכמה שרים עזבו וחבל שהם לא שומעים את זה – כשחוקקנו מה שהזכיר כאן בני קודם, את חקיקת היסוד של זכויות האדם, בשנת 1992. זאת ועדה, שלפי שמה לפחות, צריכה גם לדאוג לחוקה לישראל, ונעשה כאן במקום הזה עם אוריאל לין, שהיה יושב-ראש הוועדה אז, ואחרים, מיקי יושב כאן, רובינשטיין ואחרים שעסקו בכך – משך השנים באמת דברים יפים נעשו. 

אחד הדברים שצריך לזכור שהוועדה הזאת נבחנת בהם, בעיני זה החוקים שברוך השם לא חוקקת, כי הסכנה בחוקים שמוצעים לפעמים היא הרבה יותר גדולה מאלה שמחוקקים בסוף, והרעיונות ההזויים המאוד פופולריים שבאים לכאן מסכנים אותנו.
אני זוכר כשהגעתי למשרד המשפטים ​– גם שם שירתי פעם – ראיתי מאחורי במדף, נדמה לי היו אז 20 כרכים של דינים או "גדעון" אפילו. אמרתי שאני רוצה לצאת מפה עם 10 כרכים, לא עם 20. נהיו 30 כמובן, כי כל הזמן מחוקקים, והיום זה כבר הרבה יותר מזה. לכן להיזהר בחקיקה ולא לרוץ זה תפקיד הוועדה.
דורית, עשית עבודה עצומה פה. כולם אומרים את זה פה ויודעים את זה. אני לא אחזור על המילים הידועות, אבל כמי שעבר כבר מהפכות בחייו, כמו שמיקי הזכיר ואחרים הזכירו, את מתחילה עכשיו בגיל צעיר יחסית עוד שלב בחייך, שיהיה לך רק טוב.

<דורית ואג:>
תודה רבה.

(מחיאות כפיים)

<היו"ר זאב בנימין בגין:>
אברהם.

<היו"ר זאב בנימין בגין:>
צריך להגיד "אברהם פורז התקשרויות של מערכת הביטחון", כך אני קוראת לו.

<אברהם פורז:>
קודם כול כשאמרו לי שיש טקס פרידה מדורית, אמרתי: מה, היא כבר בגיל פרישה? תמיד היא נראתה לי צעירה, לפחות הרבה שנים לפני גיל פרישה, אבל יש לי כלל בחיים – רומני לא נוטש רומני. אני תמיד מגיע כשרומנים מזמינים אותי. 
הדבר השני, דורית, בדרך כלל אנשים אומרים דברים רעים, בעיקר מאחורי גבם. יש שני מצבים שבהם אומרים דברים טובים: האחד זה בהלוויה והשני זה בהזדמנות של פרישה. את זכית לזה שאת שומעת את ההספדים עכשיו, את כל הדברים הטובים עליך.
כולם אמרו עליך דברים טובים ואני רוצה להגיד עליך דבר רע מאוד: כמה פעמים הייתי על סף התקף לב בגלל דורית. אני לא יודע אם אתם יודעים, זה לא שייך לוועדת החוקה, דורית היתה ממונה על תשדירי הבחירות של המפלגות בטלוויזיה, ואני בעוונותי במספר מערכות בחירות הייתי הרפרנט שלה לעניין הזה, וכשהייתי מקבל ממנה טלפון, ידעתי שפוסלים תשדיר, אז ברגע שהייתי שומע את קולה, באותו רגע החסרתי פעימה, ואם לא מתתי שם, אז אני כנראה אשרוד עוד תקופה ארוכה. הבשורות שלה בדרך כלל היו בשורות איוב: פסלו לכם קטע, פסלו לכם תשדיר, אוי ואבוי מה עושים. הואיל וזו לא היתה החלטה שלה, היא היתה רק המבשרת – במקומותינו כבר לא נוהגים להרוג את המבשר, אלא באים בטענות אל זה ששלח אותו – אני אומר לך שעל זה אני לא כועס עליך.

פרט לזה את תתגעגעי לכנסת, שלא יספרו לך סיפורים. המצב בחוץ יותר משעמם, לא בהכרח פחות טוב. יש פחות לחץ, אבל יותר משעמם. יש פה הרבה דרמות, הרבה יכולת להשפיע. לפעמים האנשים שסובבים סביב חברי הכנסת גם מסובבים אותם, זאת אומרת, יש להם השפעה גדולה מאוד על הדברים שקורים, ובאיזה מקום תהיה לך תקופה מסוימת שתרגישי פתאום שכל העשייה הזאת איננה, תתגעגעי, אבל לא נורא, מתרגלים. לפעמים גם כשיש בעיה בסוף מתגברים עליה. שיהיה בהצלחה.
<דורית ואג:>
תודה. תודה רבה.

(מחיאות כפיים)

<היו"ר זאב בנימין בגין:>
משה, בבקשה.

<משה מזרחי:>
תודה רבה. אהלן, דורית.

<דורית ואג:>
הי – פראג, פראג, אהובתי.

<משה מזרחי:>
לגמרי-לגמרי. יש מעט מאוד דברים שהיו מחזירים אותי לבניין הזה, אבל דורית בטח אחד מהם. באמת לעונג לי גם לשבת עם כל האושיות האלה, החבר'ה שליוו את ועדת החוקה. זה גם כבוד וגם מעורר הערצה שהם באו לכבודך, דורית, גם לי זה עושה נחת רוח. אם החליפו את השם ממזכירת ועדה למנהלת לדעתי זה בגלל דורית. באמת שמענו את הסיפורים איך היא מטפחת את יושבי-ראש הוועדה והניסיון האדיר שלה. 
אני כאפרוח צעיר שבאתי לכאן לתקופה קצרה מאוד, באמת הייתי מודאג מאוד מהקשיחות שהיא כל הזמן מקרינה. זה מין פסאדה שמסתירה רוך כביר. כמו שהיא טיפחה את הראשים כך היא גם טיפחה את חברי הכנסת החדשים. אני קיבלתי פה קצת ביטחון בימי הקרבות הקשים של הקדנציה הקודמת, מי שזוכר, ימי המשילות העליזים וכו'. נכון, ידידי? היתה לנו איזו פינה לקבל גם תשובות טובות.
ייזכר לטוב שהיתה משלחת - - -

<דורית ואג:>
בדיוק לפני שנה.

<משה מזרחי:>
- - - משלחת שהיתה אמורה לצאת מהוועדה לפראג לביקור בוועדה מקבילה שביקרה זמן קצר קודם לכן, ומשום מה הם התעקשו שגם אני אצטרף. לא משום מה, אנחנו יודעים למה. יושב-ראש הוועדה דוד רותם, זכרו לברכה - -
<דורית ואג:>
שולי מועלם.
<משה מזרחי:>
- - וחברת הכנסת שולי מועלם. אמרתי לדורית: דחילק, זו משלחת בד"צ, איך אני אסתדר? אתה לא סומך עלי? סמכתי עליה. מה שלמדתי משם שלא צריך להגיד לך לקראת מה את הולכת, כי למדתי שאת אוהבת את החיים, מחבקת אותם והם מחכים לך בחוץ. כמו שקיבלת ממני איזה ציור קטן, שעם זה אני הלכתי מפה, וזה מה שאני עושה, אני מאחל לך שהרוח החופשית הזאת תשחרר אותך מהפלונטרים שאתה יכול לקבל פה. דרך צלחה.

<דורית ואג:>
תודה רבה.

(מחיאות כפיים)

<היו"ר זאב בנימין בגין:>
חברת הכנסת מיכאלי, את לא מקבלת רשות דיבור, אלא את רשות הניהול. אני חייב לעזוב, דורית, מחמת מה שנקרא "התחייבויות אחרות". קודם כול הודעתי לאורלי, יש כאן כמה עניינים משפחתיים, אתם רואים, ילדים של ובנים של. משפחת לוי הגדילה עשות, יש לה עכשיו שני נציגים בכנסת.
<אורלי לוי אבקסיס (ישראל ביתנו):>
אנחנו מאזנים, אחת אופוזיציה, אחד קואליציה.

<היו"ר זאב בנימין בגין:>
כן, בסוף תהיו בקואליציה.

<דורית ואג:>
הנה, חזר הבוס.

<היו"ר זאב בנימין בגין:>
חזר היושב-ראש, שחרר אותך, מרב. בבקשה. בהצלחה, דורית.

<(היו"ר ניסן סלומינסקי, 16:08)>
<אורלי לוי אבקסיס (ישראל ביתנו):>
תודה רבה לך, בני, וכמה כיף לראות פה את האנשים הטובים, הוותיקים. אני רואה פה גם את דן ואחרים, עם חלקם זכיתי לעבוד בכנסת השמונה-עשרה ולהריץ דברים. אני אומנם לא הייתי חברה בוועדה הזאת, אבל הייתי אורחת קבועה.

<דורית ואג:>
הרבה עבודה עשית לנו.

<אורלי לוי אבקסיס (ישראל ביתנו):>
הרבה עבודה עשיתי.

דורית – אל תתנו לחזות שלה לבלבל אתכם, גם כשהיא מבשרת לך בשורה משמחת, היא עושה את זה בטון רציני ותקיף ואפילו גם קצת עצבני.

<דורית ואג:>
- - -

<אורלי לוי אבקסיס (ישראל ביתנו):>
הנה. אני חייבת לומר שדורית מבחינתי היתה פה גם מגשרת. אז אומנם היה פה יושב-ראש, זכרו לברכה, דודו רותם, שהיה מאוד חריף ומאוד דעתן, והרבה פעמים לא ראינו עין בעין גם את הצעות החוק שלי, אולי גם קנטרן, הוא היה מקניט אותי, ודורית ככה, ממש לידו, תוך כדי היתה רואה אותי ככה עומדת לקפוץ והיתה עושה לי עם העיניים ועם הראש, והייתי מבינה "תחכי, אל תתני לזה, אל תתפרצי עדיין". 

דורית, אני רוצה להודות לך על הכול, על לא מעט חוקים שבעיקרם או ברובם נוגעים לילדים ובני נוער בסיכון, ילדים שעברו תקיפות וכדומה. לדורית יש חלק כל-כך משמעותי כאן, היא ידעה כמה הדברים חשובים לי, הם כנראה חשובים לא רק לי, וכשהיה מתפנה תור אם מישהו חלילה וחס כמו בניתוח מבטל, היא היתה מרימה טלפון: אורלי, יש מקום, מחר ב-08:00 בבוקר – אני לא יכולה להספיק להגיע מהפריפריה – את רוצה להעביר את החוק, תהיי פה ב-08:00, ובזה נגמר הסיפור.

דורית, תודה רבה על הכול, על הליווי ועל העצות.
<דורית ואג:>
תודה על את יודעת מה.

<אורלי לוי אבקסיס (ישראל ביתנו):>
אני נותנת לה מתכונים שאני לא יכולה לבצע, אבל היא עושה את זה מצוין.
<דורית ואג:>
היא מביאה לי מתכונים מבית שאן. 

<אורלי לוי אבקסיס (ישראל ביתנו):>
היא מבצעת, אני פחות.

באמת, דורית, תודה רבה, בהצלחה בכול ותיהני.

<דורית ואג:>
תודה, אורלי.
(מחיאות כפיים)

<היו"ר ניסן סלומינסקי:>
מרב.

<מרב מיכאלי (המחנה הציוני):>
אני מה זה מתבאסת שהפסדתי את כל הברכות של כל - - -
<היו"ר ניסן סלומינסקי:>
מרב יושב-ראש המפלגה - - -
<מרב מיכאלי (המחנה הציוני):>
הסיעה.
<דורית ואג:>
יושבת-ראש הסיעה.
<היו"ר ניסן סלומינסקי:>
סיעת העבודה.

<דורית ואג:>
המחנ"צ.

<היו"ר ניסן סלומינסקי:>
עוד לא קלטנו, אבל לאט-לאט נלמד את זה. בבקשה.
<מרב מיכאלי (המחנה הציוני):>
ניסן, לא התרשמתי שאתה כזה קשה תפיסה בעניינים אחרים. א', אני ממש מתבאסת, כי הפורום שיושב פה, חברי כנסת מהעבר – בעיקר חברים. אני מחמיצה חברות? ​– מדהימים פשוט. תסלחו לי, אני מרגישה בחברה מרוממת ממש, אז אני כל-כך מצטערת שהפסדתי את הדברים שנאמרו.
<אברהם פורז:>
אפשר לקרוא את הפרוטוקול אחר-כך.

<מרב מיכאלי (המחנה הציוני):>
מאה אחוז, תודה. לא בכדי הגיע פורום כזה להיפרד ממך, יקירתי. מן הסתם לא בכדי, כי את מיתולוגיה בעודך בחייך. הזהירו אותי כשבאתי לכנסת, אמרו לי: חשוב להיות ביחסים טובים עם מנהלות הוועדות. את חברה בחוקה, אז חשוב מאוד להיות ביחסים טובים עם דורית. ואני, כמו שאת יודעת, התייצבתי מיד.
<דורית ואג:>
עכשיו אני מבינה, כששלחתי הודעה לכל חברי הכנסת החדשים אם הם רוצים לבוא ולשמוע איך עובדים, מה עושים, את היחידה שבאת. הבנתי עכשיו.
<קריאה:>
היא פחדה ממך.

<מרב מיכאלי (המחנה הציוני):>
לא, לא. דווקא לא היתה לי הזדמנות. אני מודה ומתוודה. זה תענוג לראות את הגרמפיות עם לב הזהב. ממש סליחה על הקלישאה, אבל אין מה לעשות, ממש היה לי עונג גדול בקדנציה הקודמת כשהייתי חברה בוועדה, וגם בקדנציה הזאת כשעדיין עשינו פה דברים ביחד. אני ממש שמחה שאת יוצאת לחיים חדשים ומהממים, שתבלי מאוד-מאוד.
<היו"ר ניסן סלומינסקי:>
אנחנו סובלים ואתם שמחים?

<מרב מיכאלי (המחנה הציוני):>
אני שמחה בשבילה. האמת, גם המחליף שלה, ברוך השם, יש למה לצפות.
<היו"ר ניסן סלומינסקי:>
זה משהו אחר. יכול להיות שאחרי שהיא תשמע את הכול, מאחר שהיא כבר קיבלה את כל התשבחות, פתאום היא תחליט להישאר לפעם הבאה. למה לא לשמוע את זה פעמיים?

<מרב מיכאלי (המחנה הציוני):>
אני חושבת שאת יודעת את זה לאורך השנים, לא שאת מגלה את זה עכשיו. ממש בהצלחה, ונורא נורא תודה על הכול.
<דורית ואג:>
תודה.

(מחיאות כפיים)

<היו"ר ניסן סלומינסקי:>
חבר הכנסת עורך-הדין אוסאמה.

<דורית ואג:>
גם הוא סבל ממני בתשדירים. נכון?

<אוסאמה סעדי (הרשימה המשותפת):>
שלום לכולם, אני באמת מתרגש מהמעמד, אני בטוח שלא כמו דורית, אבל באמת להיות במעמד כזה עם חברי כנסת לשעבר, שראיתי אותם מעל מרקעי הטלוויזיה – אומנם אנחנו חלוקים בהשקפות ובדעות הפוליטיות שלנו, אבל לפחות כעורך-דין שעבד מעל 25 שנה, ונבחרתי רק בבחירות האחרונות כחבר כנסת מטעם הרשימה המשותפת, ואני איש פוליטי משחר נעורי, הייתי באוניברסיטה העברית, למדתי משפטים פה והייתי יושב-ראש התאחדות הסטודנטים הערבים בישראל – הייתי שומע את הנאומים של השר לשעבר דן מרידור, מיכאל איתן, אברהם פורז, הלוואי עלינו חברי כנסת ושרים היום כמוכם. הלוואי.
אמרתי שבחצי השנה שאני פה בוועדת החוקה, ואני חבר בוועדת החוקה, אני כבר יכול לכתוב דוקטורט על החוקים ועל איך עוקפים את חוקי היסוד. איפה השר לוין שדיבר על חוק-יסוד: כבוד האדם וחירותו? אם היו מביאים אותו היום, לא היה זוכה ברבע מהקולות שאז הצביעו בעדו.
אני לא רוצה לקלקל את השמחה. אני ממש עברתי שינוי מעורך-דין לחבר כנסת. אני נלחם כאריה - - -

<היו"ר ניסן סלומינסקי:>
ונופל כזבוב?

<אוסאמה סעדי (הרשימה המשותפת):>
לא נופל כזבוב. אני מפסיד בקרב, אבל זה החיים בכנסת – יש קואליציה ויש אופוזיציה, ואנחנו, הרשימה המשותפת אופוזיציה, אז לפעמים אני מוצא את עצמי האופוזיציה היחידה בוועדת החוקה, אבל בכל זאת אני מנסה להציג ולהביע את העמדות שאני מאמין בהן, ושהרשימה שלי מאמינה בהן מבחינת שלטון החוק, מבחינת הגנה על הדמוקרטיה. אומנם כמובן יש לנו הפן הפוליטי וסיום הכיבוש והקמת מדינה פלסטינית, אבל בוועדת החוקה אני מנסה, כפי שכבוד היושב-ראש רואה, אני בכל זאת מנסה לדבר לגופו של עניין, להתווכח ולהביע דעה אובייקטיבית ומנסה לשכנע, לפעמים אני מצליח, ברוב המקרים אני לא מצליח.
<היו"ר ניסן סלומינסקי:>
אתה משתכנע, זה בסדר.
<אוסאמה סעדי (הרשימה המשותפת):>
דורית היתה לי לעזר ממש בתחילת דרכי כחבר כנסת חדש, עזרה לי המון, ואני מאוד-מאוד מודה לך מקרב לב. אני בטוח, כמו ששמעתי מדן, שלפני הכנסת יש חיים ואחרי הכנסת יש חיים מהממים, אז רוצי ושתהא דרכך סוגה בשושנים. תודה רבה.

<דורית ואג:>
תודה.

(מחיאות כפיים)

<היו"ר ניסן סלומינסקי:>
עוד חבר כנסת שהוא גם חבר פעיל מאוד בוועדת החוקה, גם בקדנציה הזאת ואני חושב שגם בקדנציה הקודמת. אורי.
<אורי מקלב (יהדות התורה):>
זו הקדנציה השלישית. 

<היו"ר ניסן סלומינסקי:>
אורי, בבקשה.

<אורי מקלב (יהדות התורה):>
זכיתי להרגיש גם קצת מעין יושב-ראש מכיוון שהובלתי כמה חוקים משמעותיים, ארוכים וכבדים, ולכן הרגשתי מה התרומה של דורית. הארכנו כאן בדיבורים, אני אשתדל לגעת במעלות ובתרומה של דורית. כולנו יודעים שתחסרי ונתגעגע, אבל אנחנו יודעים שכל המהלך הזה ברצונך, את ביקשת אותו כבר הרבה זמן, אז זה מרגיע אותנו. החריצות שלך, הזריזות, האחריות, המקצועיות והאכפתיות – זה כולנו יודעים ויש לך נמרצות של צעירים. לצעירים אין את הנמרצות הזאת שיש לך.
אבל אני חושב שמה שמייחד אותך, בעיני, ואני מרגיש שזה לא רק מייחד אותך, אלא זה גם סוג של מורשת, זו האמת הצרופה שבך. להיות בבניין הזה, להיות בתוך האקווריום הזה ולא לאבד, אפילו לא להתקהות במשהו באכפתיות ולא להתרגל לכל מיני תופעות, אני חושב שזה משהו מיוחד. וזו גם מורשת שאפשר להיות בבניין הזה ולהישאר אותו אדם עם האמת ועם אפילו לפעמים איזו תמימות באכפתיות, עדיין הצליח להרגיז אותך שלא הולכים ביושר, וזה סימן מאוד טוב, וזה מאוד בולט באישיות שלך.
עוד מעלה אחת זו הלויאליות האבסולוטית ליושב-ראש – אולי גם הזכירו את זה – מסוג מיוחד. אני לא יודע אם הזכירו את זה פה כשהלכנו להצבעות, אבל בכל אופן בשתי הקדנציות האחרונות היה כאן דוד רותם – היושב-ראש שלא נמצא פה זה דוד רותם, זכרו לברכה – הקשר שהיה ביניכם היה מאוד מורגש. ידעת להתאים את עצמך לכל יושב-ראש, וזה לא קל.

<היו"ר ניסן סלומינסקי:>
כל יושב-ראש התאים את עצמו אליה.

<אורי מקלב (יהדות התורה):>
נדמה לך. היא הקריבה הרבה. אני אומר לכם שהיא הקריבה הרבה להתאים עצמה לכל יושב-ראש. תתחיל להעריך את זה, זה לא רק שאנחנו מתאימים את עצמנו. היא התאימה את עצמה בהמון ויתורים ואני לא אאריך בעניין הזה.

מה שנשאר לי בזיכרון שמשהתגלתה המחלה של דוד רותם, כשהוא עוד כיהן כיושב-ראש, היחידה בכנסת שהמשפחה ראתה לנכון לשתף אותה בתהליך הזה כדי לקבל עזרה זו היתה את, דורית, גם כשומרת סוד באופן מיוחד. זה גם כן לא דבר מובן מאליו.

כל הדברים האלה באמת משאירים לנו זיכרון טוב. אנחנו מאחלים לך הצלחה גדולה בהמשך דרכך.

המסירות למשפחה – הבן נמצא פה - - -

<דורית ואג:>
תרים את היד.

<היו"ר ניסן סלומינסקי:>
הוא כבר הרים פעם. אתה בעד או נגד...
<אורי מקלב (יהדות התורה):>
זו הפעם הראשונה שאני רואה אותך. יכולתי רק לדמיין את המסירות הגדולה של אימא אליך בכל השיחות איפה היא בסוף שבוע, לאן היא יוצאת. אם היא מיהרה לאיזה מקום, זה רק כדי להיות אתך או קרוב אליך, בכל דבר אחר העבודה היתה קודמת. בהצלחה.
<דורית ואג:>
תודה רבה, אורי.

(מחיאות כפיים)

<היו"ר ניסן סלומינסקי:>
נמצא אתנו חבר כנסת לשעבר ויכול להיות שגם חבר כנסת לעתיד, לפחות לפי החוק הנורווגי זה אפשרי, שהיה חבר ועדה כאן, אברהם מיכאלי.
<דורית ואג:>
פעיל מאוד.

<אברהם מיכאלי:>
תודה לך, אדוני היושב-ראש – עדיין אני יכול לקרוא לך "אדוני היושב-ראש" – באנו להגיד כמה מילות פרידה לדורית. כשהתקשרו להודיע לי שעושים לך פרידה בהתחלה די התבלבלתי כי אמרת לי שאת רוצה לפרוש, אבל לא ידעתי שבסוף את פורשת. קיוויתי כל הזמן שיטרפדו לך.

<אורי מקלב (יהדות התורה):>
מה שהיא רוצה היא משיגה...

<דורית ואג:>
הצליחו שנתיים, אבל זהו.
<אברהם מיכאלי:>
רצונך – כבודך, ואנחנו יודעים שהפרישה היא מרצונך הטוב. חשוב בחיים לפעמים לפרוש בזמן, כשיש לך עדיין כוח לעשות דברים. אני מקווה שאכן תממשי את הרצונות שלך.

דורית, אין כל ספק. אני לא יודע כמה חברי כנסת ליוו ועדה במשך עשר שנים, עשר שנים היינו ביחד מאז שהגעתי לפה. את החלפת שני יושבי-ראש בתקופה שלי. בתקופה של עשר שנים היו פה מנחם ודודו, זהו.
<היו"ר ניסן סלומינסקי:>
ואני.

<דורית ואג:>
וניסן.

<אברהם מיכאלי:>
לא הייתי עם ניסן. ניסן הוא היושב-ראש הטרי של הקדנציה הזאת. תמיד הסתכלתי עליך מהצד – והיינו די מעורבים יחד עם סיגל וכל הצוות הקבוע – על המהלכים שלך, איך הקפדת שהישיבות יימשכו בקצב כזה או בקצב אחר, כי הרבה פעמים, מה לעשות, יש יושבי-ראש שיש להם הקצב שלהם.

מנחם לא נמצא פה היום, אבל מנחם - - -

<דורית ואג:>
הוא בא לבקר אותי אתמול, כי הוא ידע שהוא לא יוכל להיות היום.
<אברהם מיכאלי:>
כולנו יודעים שמנחם בן ששון – מבחינתי הוא גם היה יושב-ראש ועדה מיתולוגי במובן של המיוחדות שלו, אדם שהגיע לפה, לא משפטן, לא הגיע עם שום רקע משפטי במובן הניהולי, ומנחם גילה פה כוחות, והלוואי וכל חברי הכנסת ייקחו ברצינות את הוועדה כפי שמנחם לקח את זה. בזמן מנחם, אני זוכר, עשית דברים. אני משפטן ובאתי מבחוץ, ראיתי את העבודה בחוץ ובכנסת הדברים מתנהלים.

אני אומר לחברים, ואני אומר עוד פעם: בוועדת החוקה למדתי שמי שמייצר חוקים בקילו זה לא מה שקובע בסוף. אם בוועדת החוקה ישבנו על חוקים מסוימים, וחברים שהיו יותר מתמידים בוועדה – מה לעשות, חברי כנסת חברים בחמש ועדות – השפענו באותם חוקים שהם חוקים ממשלתיים, חוקים עקרוניים וחשובים, במעורבות שלנו. אמרתי שזה שווה לי עשרה חוקים פרטיים שלי שאני מקדם, כי הם היו חוקים כבדים עם משמעות.
את היית שותפה בכול, היית שותפה בתכנון, היית שותפה בהובלה של אותו חוק יחד עם היושב-ראש שבוודאי שיתף פעולה בהובלה. אני חושב שמגיעה לך הרבה תודה.

אחרי ששמעתי שבסוף מי שמחליף אותך הוא היה גם מזכיר ועדה שלי, אז אני מבין שממשיכים במסורת. הלוואי שתמשיכי ליהנות מהדברים הטובים שתעשי עוד. אני מאמין שהחברים הטובים שממשיכים פה בכנסת גם הם יעשו עבודה טובה. בהצלחה.

<דורית ואג:>
תודה.

(מחיאות כפיים)

<היו"ר ניסן סלומינסקי:>
כמו שאני לא יכול בלי יד ימין שלי, אני גם לא יכול בלי יד שמאל שלי. ויד ימין ושמאל, אתם תראו בישיבות המשותפות כל הזמן את האינטראקציה, אבל בסוף איך הכול מסתדר, זה משהו מדהים. אני מבקש מסיגל, היועצת המשפטית של ועדת החוקה וסגנית - - -
<דורית ואג:>
המשנה.
<היו"ר ניסן סלומינסקי:>
המשנה, סליחה. המשנה ליועץ המשפטי של הכנסת, סיגל, בבקשה.

<סיגל קוגוט:>
רק כמה מילים, להגיד לדורית: תודה בשם הצוות המשפטי של הוועדה. זכות גדולה להיות בוועדת החוקה ולעבוד עם פקידות חזקה, אמינה, אחראית - -
<היו"ר ניסן סלומינסקי:>
אני משתדל לא להיות ביניכן.
<דורית ואג:>
אתה רגיל לזה.
<סיגל קוגוט:>
- - עניינית, כך שכל דבר שנעשה בכנסת עטוף בהרבה עשייה מקצועית טובה וחיונית. מבחינתנו ההרמוניה בין הצוות המשפטי לוועדה בניהולך היתה ללא רבב, זה דבר שתרם המון לעבודת הוועדה, מתוך תפיסה שלא אנחנו במרכז, אלא העבודה היא חשובה. כל אחד מביא את מיטבו וזה הדבר החשוב. צורת הניהול שלך היתה נהדרת, כל הצוות שלך אהב אותך מאוד, ידעת איך ללמד כל אחת ואחת מהמזכירות שעבדו אתך וגם את המזכיר שעבד אתך את כל העבודה. היית מנהיגה, אבל מנהיגה שמוציאה את המיטב מאחרים, אכפתית, מתווכחת, אבל עושה כל מה שאת יכולה. מאוד-מאוד מעריכים אותך ומאחלים לך כל טוב.
<דורית ואג:>
תודה, סיגל.

(מחיאות כפיים)

<היו"ר ניסן סלומינסקי:>
נמצאת אתנו אנה שניידר, שהיתה יועצת משפטית בוועדת הכספים כשאני הייתי בוועדת הכספים - - -
<דורית ואג:>
ושל הכנסת.
<היו"ר ניסן סלומינסקי:>
אחר-כך של הכנסת, וכיום שופטת.

<שאול יהלום:>
אני לא יודע אם מותר לה לדבר...

<היו"ר ניסן סלומינסקי:>
בבקשה.

<אנה שניידר:>
יש לי זכות להיות חברה אישית של דורית בלי קשר לכנסת. אנחנו כמעט משפחה. דורית היא זאת שהביאה אותי לכנסת.
<דורית ואג:>
מה שנכון, נכון.

<אנה שניידר:>
אני זוכרת, זה היה בשנת 1994, היא הביאה אותי. היא אמרה לי: תלכי לדמביץ, תלכי לצבי ענבר, תגידי שאני שלחתי אותך. אלה היו המילים. 
<דורית ואג:>
בחיי שכך זה היה.

<אנה שניידר:>
הלכתי לדמביץ, הלכתי לצבי ענבר ואמרתי: דורית שלחה אותי.
<דורית ואג:>
זה לא שהיא באה משום מקום, היא היתה חברת הנהלת המכס והיועצת המשפטית.
<אנה שניידר:>
הכירו אותי קצת בוועדת הכספים.

<שאול יהלום:>
את לא צריכה להתנצל.
<אנה שניידר:>
באתי ואמרתי לצבי ענבר: דורית ואג שלחה אותי. אז הוא אמר לי: אם דורית שלחה אותך, אין לי מה לדבר אתך, קחי את התיק שלך מרשות המסים, תעשי את כל הסידורים ותבואי לכנסת. ואכן כך היה. 

אני מרגישה שהיתה לי זכות גדולה להיות פה בכנסת וזה בזכותה של דורית. אחר-כך הייתי בוכה לה על כל מיני דברים, והיא היתה אומרת: לא נורא, אם אני מסתדרת, גם את תסתדרי. וכך היה.
אני זוכרת שהגעתי, לא תאמינו, לתקציב בשנת 1994, והדבר הראשון שהייתי צריכה לעשות – אז גדליה גל היה יושב-ראש ועדת הכספים – הסתייגויות, הסתייגויות בקילוגרמים, ודורית הייתה כל הזמן מרגיעה אותי: אל תדאגי, זה לא משנה, תמצאי לך כל מיני דרכים כדי לכתוב את ההסתייגויות, ובאמת למדתי ממנה.

אני גם זוכרת שהיה לנו איזה אירוע עם מיקי איתן שהוא עשה פיליבסטר בוועדה, ואיזה עשר שעות היו הסתייגויות – הוא הגיש הסתייגויות, אני כתבתי אותן, ותיאמנו בינינו מתי נלך לשירותים.

 עכשיו אני כבר כמעט 11 שנה לא כאן, הייתי פה בסך הכול פעמיים. היום זו הפעם השנייה.
<שאול יהלום:>
אנה, גם על הוועדה למינוי שופטים היתה לה השפעה.

<אנה שניידר:>
אולי.

הייתי פה פעמיים, פעם אחת כשסמדר אלחנני פרשה ופעם שנייה זה כשדורית פורשת. אנחנו שתינו נסתדר, נמשיך להיות חברות, אנחנו מתכננות כבר תל-אביב, עניינים, הכול יהיה בסדר. דורית, תודה.

(מחיאות כפיים)
<היו"ר ניסן סלומינסקי:>
מירי יכין שהיא ראש אגף טקסים ואירועים, ואחר-כך רב מוישה גפני.

<דורית ואג:>
תיכף היא תספר לכם שאני הבאתי את אנה, אבל תשאלו מי הביא אותי.
<מירי יכין:>
האמת שכבר מאתמול בלילה התרגשתי מאוד, והבוקר ליד השעון פגשתי את דורית וישר אמרתי לה: אני מתרגשת ואפילו דמעתי. פעימות לב. זה פרק זמן ארוך, וחשוב ויקר. 
אני אקרא מן הכתב כדי לא להתרגש: אני לא אדבר כמו כולם על דורית בעבודה. כל מה שנכתב ונאמר על דורית חקוק בסלע – מנהלת מקצועית, יעילה, מסורה, ישירה וישרה, שהרוויחה את כל הסופרלטיבים האלה ביושר רב. הסוד להצלחתה של דורית, ובאמת זה נכתב גם במאמר של גדעון אלון, נובע קודם כול, בשל אהבתה לעבודה. דורית באה לעבוד, היא לא באה לעבודה. 
אני רוצה לומר מספר מילים על דורית החברה. הכרתי את דורית דרך בעלה, רובי, שהיה חבר קרוב מאוד של בעלי. דורית של אז היתה מאוד רגועה, אוהבת, מבלה וממצה את החיים כמה שיותר. כבר אז היו הרבה מסעדות, הרבה נסיעות לחו"ל והרבה בילויים. לימים נישאה דורית לבעלה רובי וכשנולד בנה ירון לא היה אושר גדול יותר לה, לבעלה, לאחיה, להוריה ולכל בני המשפחה. לצערנו רובי נפטר כשירון היה בן שנה ודורית גידלה אותו כאימא לביאה. ירון היה כל עולמה ובבת עיניה עד עצם היום הזה.

אחרי השלושים למות בעלה הבאתי את דורית לכנסת והיא החלה את עבודתה כאן, וכפי ששמענו בוועדת החינוך, בלשכת היושב-ראש ועד היום בוועדת החוקה, ומי שרוצה לדעת מי אשם, אני אשמה, אני הבאתי את דורית, לזכות ולחובה.

אני גם הכרתי את הוריה של דורית שהלכו לעולמם. אמה של דורית היתה אישה נאה מאוד, טובה, רגישה, אסתטית, בקיצור, רעיה, אימא, סבתא נהדרת, וכולם אהבו אותה מאוד, ואני בתוכם, ובמיוחד את בישוליה הטעימים. ואיך אמר פורז?

<אנה שניידר:>
חצילים. חצילים.

<מירי יכין:>
חצילים רומניים, אין יותר מזה. 

אביה של דורית, נצר למשפחת החת"ם סופר, היה אדם מאוד מרשים, גבוה, נאה, אדיב, משכיל, אבל בעיקר דעתן, וכנראה ממנו הגנים של דורית. דורית באה, כמו שאומרים, "ממשפחה טובה מאוד", וזו התוצאה. 

אני מצטרפת לברכות ולאיחולים של קודמי. אני מאחלת לדורית בדרכה החדשה עם יציאתה לגמלאות, לבנה ירון, לאחיה, לגיסתה רותי, לכל בני המשפחה, שתזכו עכשיו לראות קצת יותר את דורית, אבל כמו שאני הכרתי משכבר הימים, רגועה, מבלה, מחייכת, שמחה ואוהבת. מירי וכל המשפחה שלי.

(מחיאות כפיים)

<היו"ר ניסן סלומינסקי:>
רב מוישה גפני, יושב-ראש ועדת הכספים.
<דורית ואג:>
הבוס.

<היו"ר ניסן סלומינסקי:>
מגלים לי שהיית גם חבר ועדת החוקה.
<דורית ואג:>
זה קרה לו...
<היו"ר ניסן סלומינסקי:>
אמרנו, מכאן קופצים הלאה.

<משה גפני (יהדות התורה):>
הדבר היחיד שלא הייתי בכנסת זה לא הייתי סדרן, אבל אולי גם נגיע לזה בסוף...
דורית, אני באתי רק לברך אותך. אני היום מסתובב בכנסת עם החברים הוותיקים ואני מסתכל מי בא אתי יחד, אבל מתברר שהיא באה לפני, אבל לוועדת החוקה הגעת מתי שאני הגעתי לכנסת, ב-1988. היה לך ניסיון של כמעט שבע שנים.
<דורית ואג:>
שמונה שנים.

<משה גפני (יהדות התורה):>
ראיתי בדורית, אני אומר את זה גם לוותיקים וגם לחדשים – ראיתי בדורית מנהלת מקצועית שהכן שלה היה כן והלאו שלה היה לאו. הרבה פעמים קיבלתי לאו, אבל ידעתי שזה סופי, בגלל שבמקומות אחרים זה היה משתנה. היא עשתה עבודה מקצועית.
יש לנו גם משהו אישי. בכל אופן היא עבדה אצל גיסי, שקוראים לו "סמוטני", ותמיד היא היתה קוראת לי "סמוטני", אז אני שמח שהיא קראה לי "סמוטני", בגלל שהיא עוד היתה מסוגלת לקרוא לי "סמוטריץ". 

<דורית ואג:>
רק להבהרה, כסטודנטית עבדתי במלון בתל-אביב שגיסו ניהל.
<משה גפני (יהדות התורה):>
נכון.

<דורית ואג:>
את זה גילינו כבר פה.

<שאול יהלום:>
מלון כשר?

<דורית ואג:>
ועוד איך.

<משה גפני (יהדות התורה):>
אני באמצע בלגן אצלי, את יודעת - - -
<דורית ואג:>
מי לא?

<משה גפני (יהדות התורה):>
אני רוצה לברך אותך, אני רוצה לברך את הילדים שלך, את המשפחה. באמת עשית כאן עבודה יוצאת מן הכלל. את אישה צעירה, תמשיכי עכשיו לעשות דברים נוספים וטובים, ומה שאת עושה את גם מצליחה בו. אני מאחל לך אריכות ימים, בריאות טובה, אושר ועושר.

אני חבר כנסת ותיק, אני תמיד אזכור אותך כאן, ואת תבואי לכאן. יכול להיות שהיות שאני וניסן מחליפים תפקידים, אולי אני עוד אהיה יושב-ראש ועדת החוקה. שיהיה לך בהצלחה.

<דורית ואג:>
תודה רבה.

(מחיאות כפיים)

<היו"ר ניסן סלומינסקי:>
יהודית, בבקשה. 

<יהודית בודק:>
אני בכנסת מ-1994, כמובן שכאשר באתי דורית כבר עבדה, וגם אני הלכתי שולל אחרי החזות הקשוחה של דורית, ואני מודה, לקח לי זמן לגלות שמאחורי החזות הקשוחה מסתתר לב חם, אוהב וטוב.
 היו שני צמתים. פעם ביקשתי עצה מדורית בנושא אישי – דורית את זוכרת?
<דורית ואג:>
כן, ועוד איך.
<יהודית בודק:>
כמובן שהיא נתנה לי עצה טובה מאוד, וטוב שהקשבתי לה. אבל מעבר לזה הרשימה אותי האכפתיות שלה כשהיא נתנה את העצה. זה לא היה שהיא זרקה משהו. זה דבר אחד.
אני מדברת עכשיו על הפן האישי, כי מקצועית, אין טעם לחזור על כל מה שאמרו פה. עוד צומת אחד – שברתי שתי ידיים, תקופה לא קלה, שיתפתי בפייסבוק, מצאתי בזה איזו הקלה, ודורית, אני לא אמרתי לך את זה מעולם, אבל הפידבקים שלך ממש-ממש עזרו לי ביום סגריר. תודה רבה על הכול.

(מחיאות כפיים)

<דורית ואג:>
יהודית עד לאחרונה היתה הכתבת של "קול ישראל" בערבית בכנסת, למי שלא מכיר.

<היו"ר ניסן סלומינסקי:>
תמי, שהיא גם כן מופלאה בפני עצמה, היא יד ימינה והסגנית של דורית, אני לא יודע כמה שנים, אבל מאז שאני זוכר. אנחנו שמחים שהיום היא קיבלה את התפקיד של מנהלת הוועדה לזכויות הילד. שוב כרגיל מצד אחד אני שמח, מצד שני, אתם מבינים, דורית ותמי - - -
<דורית ואג:>
שתינו ביום אחד עוזבות.
<היו"ר ניסן סלומינסקי:>
אני לא רוצה להגיד את הפסוק שרבקה אמרה, אבל - - -

<אורי מקלב (יהדות התורה):>
כמה היא פעלה, דורית, בשביל שהיא תקבל, כמה היה אכפת לה.
<היו"ר ניסן סלומינסקי:>
בוודאי. שתיהן בבת אחת משאירות אותנו. אולי עוד תחזרי. תמי, בבקשה.
<תמי ברנע:>
אני כמו מירי פחדתי להתבלבל מרוב התרגשות, אז כתבתי: דורית יקרה, אני מודה שעד לפני כמה חודשים לא חשבתי שאירוע כזה יכול לקרות בכלל. כל-כך ברור היה לי שבכל בוקר אגיע לוועדת החוקה ואראה שם את דורית כמו ב-18 השנים האחרונות. מבחינתי הכנסת זו ועדת החוקה, ועדת החוקה זו דורית, וזו וזו חלק משמעותי מחיי.
כשהגעתי לוועדה לא הכרתי את עבודת הוועדות ואת הליך החקיקה, הייתי ותיקה אבל לא הכרתי את הפן הזה, אבל היתה לי המורה הטובה ביותר והמקצוענית ביותר שיכולה להיות – מורה שמבינה כנסת, מכירה את עבודת הכנסת לפני ולפנים ומדקלמת את התקנון, אני בטוחה שגם באמצע הלילה. היא היתה לי מודל של מנהלת טוטלית – מחויבת, מסורה, אכפתית. כל-כך אכפתית שאם משהו לא נראה לה, העצבים עלו עד לב השמים.

אולי לא כולכם יודעים – עכשיו אחרי הנאומים פה כולם יודעים – שהזיכרון שלה פנומנלי. כשהיא בשטח, לא צריך מחשב או חוברות סיכום. 30 שנות עבודה מתויקות אצלה בראש והיא יודעת לשלוף את הנתון הרלוונטי בכל דבר ועניין.

עכשיו אני מדברת בשם כל הצוות. מעבר למקצועיותה זכינו לעבוד עם בן-אדם. בכל פעם כשעמדה התפתחות העובד מול העבודה השוטפת של הוועדה, דורית דחפה אותנו לצמוח, להתפתח, להתקדם וידעה לשלב בין שאיפותינו האישיות לבין טובת הוועדה.

בכלל, בימים קשים, והיו לא מעט כאלה, מעולם לא נרתעה לסייע לנו לעשות את העבודות הפשוטות ביותר ובלבד שהעבודה תתבצע במהירות וביעילות. יש הרואים בכך פחיתות כבוד, אנחנו רואים בכך גדולה.
צוות ועדת החוקה הוא כמו משפחה. דורית, נטלי, חופית, שמעון ואני עברנו בשמונה השנים האחרונות – אנחנו ביחד 18, אבל הצוות המצומצם יותר שמונה – שמחות מחד, וקשיים אישיים מאידך. צחקנו, בכינו והתרגשנו ביחד.

עבדנו באופן הרמוני להפליא ודאגנו דאגה אמיתית וכנה זה לזה. אני זוקפת זאת לזכותה של דורית, שהשכילה בחוכמתה לנווט את הספינה שנקראת "הצוות של ועדת החוקה" בימים סוערים ותחת יושבי-ראש רבים.


תודה על שמונה עשרה שנות עבודה משותפת וחברות אמיתית. 

(מחיאות כפיים)

<היו"ר ניסן סלומינסקי:>
יהושע שופמן.
<יהושע שופמן:>
ביקשתי להגיד כמה מילים - - -

<היו"ר ניסן סלומינסקי:>
הוא הכיר, אני מניח, את דורית, כי הוא היה המשנה ליועץ המשפטי לממשלה.

<דורית ואג:>
הרבה צרות היו לו אצלי.

<יהושע שופמן:>
עד עכשיו דיברו אנשים מזווית הראייה של אנשי הכנסת, רציתי רק להוסיף מזווית הראייה של אורח קבוע. הייתי אורח קבוע בוועדה הזאת כבר משנות ה-80, בתחילה כנציג האגודה לזכויות האזרח, אחר-כך כנציג מחלקת ייעוץ וחקיקה של משרד המשפטים, והעובדה שדורית היתה כאן הפכה את הביקור בוועדה לחוויה נעימה – ראשית, הארגון והסדר. לא בהרבה ועדות ארגנו את הישיבות כל-כך הרבה זמן מראש ויכולנו לתכנן את לוח-הזמנים שלנו, אבל בכלל היה טוב לבוא לוועדה, במיוחד בשנים אחרי שהפסיקו לעשן בחדר. גם אם מדי פעם הישיבה עצמה היתה קצת לחוצה ופחות נעימה, תמיד השיחות, האינטראקציה לפני הישיבה, אחרי הישיבה, בין הישיבות, מאוד-מאוד הערכנו.
עכשיו כשיצאתי מהמערכת אני לא יכול לדבר בשם אף אחד - -
<דורית ואג:>
לא לגמרי. המועצה להגנת הפרטיות עובדת אצלנו.
<יהושע שופמן:>
אני כבר לא שם. נכון, ביקרתי בוועדה גם אחרי שפרשתי. 

- - אבל אני יודע שאני מדבר גם בשם אנשי המחלקה לייעוץ וחקיקה, גם אנשי המגזר השלישי שהוזמנו לוועדה: תמיד התקבלנו פה בברכה, ובלבד שנרשמנו מראש. אוי ואבוי היה אם היינו מגיעים בלי להירשם מראש.
דובר על הרבה תקופות בחיי הוועדה. בדיוק התקופה שעברתי ממקום למקום היתה תקופת דדי צוקר כיושב-ראש הוועדה, אחת מתקופות הזוהר, כשדן מרידור היה ואחרים. העבודה היתה פה מאוד אינטנסיבית, אבל מאוד-מאוד מסודרת, מאוד עניינית, ואני מודה מאוד לדורית על השנים הרבות האלה. גם כפנסיונר אני יכול להמליץ בהחלט, יש חיים אחרי השירות הציבורי, ועדיין אפשר להישאר בקשר עם השירות הציבורי גם אחרי הפרישה, אז תודה רבה.
(מחיאות כפיים)

<דורית ואג:>
ואני חשבתי שאני אקבל ממך על הראש, שגנבתי לך את שותפתך הנאמנה לעבודה שנים.
<יהושע שופמן:>
זה נכון. זה בהחלט נכון, אבל בילינו פה ביחד. את זוכרת את חוק-יסוד: הממשלה שזה היה - -

<דורית ואג:>
שכחתי לגמרי...

<יהושע שופמן:>
- - שיא עולמי במהירות חקיקה של חוק יסוד.

<היו"ר ניסן סלומינסקי:>
תודה. אני אתן רק לענת לוי, מנהלת ועדת המדע.

<ענת לוי:>
גם אני מתרגשת ואמרתי לדורית הבוקר שזה מאוד מרגש, אז כתבתי כמה משפטים כדי לא להתבלבל: דורית היקרה, את מסיימת היום פרק ענק בחייך, העבודה בכנסת כמנהלת ועדת החוקה, חוק ומשפט, ויוצאת לדרך חדשה. זהו רגע מרגש גם לי בכל המובנים, כי מי שיודע ומכיר העבודה כאן היא בית שני לנו, לכולנו, ולעתים זה הופך לאחד.

חיי בעבודת הכנסת נחלקים לשניים: ועדת החוקה, הייתי שם 18 שנים, הייתי גם לפני דורית, ומשם עברתי לוועדת המדע והטכנולוגיה. 

אותך כמנהלת הוועדה קיבלתי בחדר לידה. התקשרו והודיעו לי שממנים את דורית למנהלת הוועדה.

עכשיו אנחנו כמעט סבתות, זה מעיד על הזמן שאנחנו ביחד.

היית מנהלת וחברה, משתפת, מלמדת, מכוונת, והרבה בזכותך הגעתי למקום שבו אני נמצאת היום. חוויות מדהימות ומשותפות היו לנו ביחד מוועדת החוקה של פעם, והרבה פה דיברו על כל חוקי היסוד והחוויות של פעם, משלחות לחו"ל, השתלמויות של הכנסת והחברות שנשארה בכל השנים.

תזכי ליהנות מדרכך החדשה, בריאות ונחת גם מירון, ידידות אמת, ונשמח שתהיי בקשר גם כשהצהרת שלירושלים לא תעלי.

<דורית ואג:>
תודה.

(מחיאות כפיים)

<היו"ר ניסן סלומינסקי:>
רותי סופר, הגיסה.
<רותי סופר:>
אני גיסתה של דורית. כשדורית באה וסיפרה שהיא רוצה לצאת לגמלאות אמרתי לה: למה? את אישה כל-כך צעירה, כל-כך אנרגטית, כל-כך יכולה עוד לתרום, ושום דבר לא עזר. אז עכשיו, כשאני יושבת פה ושומעת כל מה שמדברים עליך, אני אומרת: אוקיי, אני מרשה לך ללכת, יש לך פה אנשים שלדעתי גם כשתהיי בפנסיה יהיו אתך, הן ברגש והן במעשה, כך שאין מה לדאוג.

כשדיברתם עליה איך שהיא בעבודה, בבית זה אותו דבר. אנחנו במשפחה כך. 
נורא משך את תשומת לבי העניין של "התיוק", היא לא צריכה מחשב, הכול מתויק. אז היא באה אל בני המשפחה, היא מתייקת כל מה שצריך בכל המובנים, ואת יודעת למה אני מתכוונת. 

<דורית ואג:>
אנחנו לא מפרסמים את זה.

<רותי סופר:>
מאוד ריגש אותי לשמוע כל הקטע שחברים מהעבודה באו והתייעצו עם דורית. אנחנו המון-המון מתייעצים אתה על כל מיני נושאים, ותמיד העצות שלך הן מדהימות. אני באופן אישי קיבלתי ממך עצות נפלאות שהביאו אותנו למקומות מאוד-מאוד טובים.

איך שתיארתם את הארגון של דורית והסדר שלה זה מופתי, כל פעם כשהיא באה לבקר אנחנו נערכים מראש, כדי שלא יהיו היתקלויות. באמת האחריות, המעורבות והמחויבות לכל מה שקורה בענייני המשפחה זה פשוט למופת. אני מאחלת לך, דורית, המון-המון הצלחה וכיף ושיהיה רק נהדר. תודה.
(מחיאות כפיים)

<דורית ואג:>
רותי, חוץ מבת משפחה שלי, היא יועצת ראש העיר תל-אביב למעמד האישה ומנהלת האגף לשירותי קהילה. חברה של פרידמן, חבר שלך.
<היו"ר ניסן סלומינסקי:>
ווה.
<רותי סופר:>
אני זוכרת שביקרתי פעם כאן עם המנהל שלי לשעבר, היינו בביקור בכנסת, ואז קפצנו לבקר את דורית, וזאב לא הכיר אותה מראש. איך שאנחנו יוצאים הוא אומר: אני חייב לקחת אותה.

<היו"ר ניסן סלומינסקי:>
עכשיו הוא מכיר אותה הרבה, כי הוא נמצא אצלנו הרבה. מיכאל, בבקשה.

<מיכאל סופר:>
אני מכיר את דורית קצת יותר שנים מכל אחד. אני זוכר עוד כשהייתי בן ארבע והיא נולדה, שאימא החזיקה אותה בחלון בית החולים, שנסענו ביחד לבריכת גורדון והיא איבדה את הכפכפים וחזרנו חצי רגלית. היא היתה צלפית בתקופת הגדנ"ע, זה במשפחה, הייתי פוגש אותה במטווחים. היה לנו דוד שנרצח באירוע במינכן, שהיה מאמן נבחרת הקליעה בישראל, קהת שור, ודורית היתה מתאמנת אצלו באופן קבוע, כך שיש לה אפילו את הרקע הזה. גם באוטו הראשון היה לנו קשר, כשאני סייעתי לה בקנייה. כך שאני מלווה אותה תקופה ארוכה, כולל תקופת הנישואין שלה ותקופת האבל הראשונית שהתרחשה בשל מותו של רובי.
שהיתי בחו"ל לטובת לימודים, ומאז שחזרתי מחו"ל דורית מעוצבת אצלי כמי שמנהלת את ועדת החוקה, חוק ומשפט. זו הזהות שלה ב-20 השנה האחרונות. 
קשה להתווכח אתה. ללא ספק, היא דומה לאבא בהקשר הזה, דעתנית, יש לה דעות מוצקות, היא יודעת לבנות את הטיעונים שלה, יודעת לעמוד מאחוריהם, היא יודעת גם לגלות אחריות. צריך לזכור כשהיא מבטיחה שהיא תעשה משהו, היא לא תברח מזה. היא לוקחת על עצמה משימה והיא עומדת בזה. תודה.

(מחיאות כפיים)

<היו"ר ניסן סלומינסקי:>
יסיים  - -
<דורית ואג:>
את ההספדים...

<היו"ר ניסן סלומינסקי:>
- - ברקו, שליווה אותנו לאורך הרבה זמן, בעיקר בחוקי נוער.

<קריאה:>
למה ליווה? התיק עוד פתוח, הוא בדיונים.
<סיגל קוגוט:>
הוא בתיק אחר פשוט.

<דורית ואג:>
ברקו זה מאיר ברקוביץ למי שלא מכיר. ראש  - - -

<מאיר דב ברקוביץ (ברקו):>
מדור נפגעי עבירה.

<דורית ואג:>
ממשטרת ישראל.

<מאיר דב ברקוביץ (ברקו):>
דורית, התגייסתי למשטרה לפני 17 שנה - - -
<היו"ר ניסן סלומינסקי:>
גם בגללה...

<דורית ואג:>
לא, בגללי הוא שקל לפרוש...

<מאיר דב ברקוביץ (ברקו):>
אני חושב שאחרי פחות משנה שהתגייסתי כקצין ייעוץ וחקיקה של מדור הנוער – יושב פה גם מי שהיה ראש האגף שלי – אחרי פחות משנה התחילו לשלוח אותי לדיונים בכנסת, והדיונים היו, חלק בוועדה לזכויות הילד והרוב היו פה בוועדת החוקה. 
אני חייב להגיד שלהיות נציג משטרה בוועדת הכנסת זה לא פשוט כשלעצמו בדרך כלל, אבל להיות טירון חדש ולבוא לוועדת החוקה כשדורית מנהלת אותה, ובשלב ששואלים אם מצביעים ואתה חושב שאתה בין המשתתפים ואתה יכול להצביע, זאת חוויה מיוחדת.
קודם כול, אני חייב לך הרבה מאוד דברים. לאורך שנים ההיכרות גם היתה יותר מאשר רק הדיונים הפורמליים, גם דיונים לא פורמליים. אני חושב שרק מדורית הייתי יכול לקבל טלפון בלילה שמחר יש דיון חשוב ותדאג להיות.

<דורית ואג:>
אתה זוכר? ב-22:00 בלילה על 08:00 בבוקר?
<מאיר דב ברקוביץ (ברקו):>
הזימונים מפה יוצאים בזמן, אבל בדרך כלל אנחנו מקבלים אותם יום לפני, יומיים לפני. אני שייך דרך ההורים – דובר פה על הרומנים - - -

<דורית ואג:>
ברקוביץ זה obvious.
<מאיר דב ברקוביץ (ברקו):>
רומנית לא לימדו אותי, ההורים שמרו את הרומנית לעצמם, אבל הונגרית כן לימדו אותי, כדי שאני אוכל לדבר עם הסבים והסבתות ובתור ילד להבין זקנות שמדברות עלינו באוטובוס. ואג בהונגרית זה חותך.
<דורית ואג:>
אגב, בעלי היה טרנסילבני - -

<מאיר דב ברקוביץ (ברקו):>
גם ההורים שלי.

<דורית ואג:>
במקור זה היה וויג.
<מאיר דב ברקוביץ (ברקו):>
וויג זה חותך, ואם יש מישהו שחותך פה דברים, ולא משנה מה קורה, זה דורית.

<דורית ואג:>
ומי מקלקל לך תמיד חופשות? תספר.
<מאיר דב ברקוביץ (ברקו):>
מי יכולה להגיד לי: חופשה, לא חופשה, אתה חייב להיות? אסור להגיד לפרוטוקול, זה לא פורמלי, אבל היא יכולה גם לנסות לדחות דיון רק בגלל שאתה בחופשה, ואתה בסך הכול שוטר, אתה לא חבר כנסת ולא כלום. אלה דברים שהערכתי. מי שיכולתי לשאול בשנים הראשונות מה זה הסתייגות דיבור – לא יודע, פתאום אנשים מבקשים להסתייג ומסתייגים על דברים שבמבט שלי היו חסרי כל משמעות – לא הבנתי מה זה הדבר הזה - - -

<מיכאל איתן:>
זה הפוך מתענית דיבור.
<מאיר דב ברקוביץ (ברקו):>
בכל מיני שאלות כאלה, מי שהדריך אותי בשנים הראשונות זו דורית.

אני אסיים בסיפור, כדי שנסיים בבדיחות, כדי לבטא לאיזה סוג אנשים אני חושב שאת שייכת. מספרים על אדם שהילד שלו חסיד והילד שלו התחיל ללכת בדרך לא ראויה והפסיק להתפלל. הוא פונה לרב ואומר לרב: אני רוצה שתלמד אותו להתפלל. אז הרב אומר לו: בבקשה, שלח אותו אלי ואני אלמד אותו. הוא הולך אל הרב, הוא מלמד אותו, והוא באמת רואה שהילד אחרי כמה זמן חוזר ומתפלל יפה כל בוקר רבע שעה, אחרי זה חצי שעה. עובר זמן, זה מתחיל להיות שעתיים. עובר עוד זמן, הוא מתפלל שלוש וארבע שעות כל יום, והוא משמיע קולות והוא קופץ. האבא נלחץ, לא זאת היתה הכוונה, והוא הולך לרב ואומר לרב: הרב, שלחתי את הבן שלי אליך שהוא ילמד להתפלל. הוא אומר: נו? הוא אומר לו: שמע, כל יום שלוש-ארבע שעות הוא מתפלל תפילת שחרית, קופץ, עושה תנועות ומשמיע קולות. אז הרב אומר לו: מה אתה רוצה, גם אני עושה ככה. הוא אומר לו: טוב, אתה זה הפרנסה שלך, אבל הוא מאמין בזה. את שייכת לאנשים שזה הפרנסה שלהם, אבל הם בהחלט גם מאמינים במה שהם עושים. תודה רבה.
(מחיאות כפיים)

<היו"ר ניסן סלומינסקי:>
לפי הפרוטוקול תם הדיון. עכשיו אני צריך להעלות להצבעה מי בעד זה שדורית תישאר...
<דן מרידור:>
תודיע למי יש זכות הצבעה...

<היו"ר ניסן סלומינסקי:>
כל אלה שבעד, יש להם זכות הצבעה.

<שאול יהלום:>
ניסן, רוצים לשמוע את דורית.
<דורית ואג:>
אני מודה. אני לא אדבר. אני לא יכולה. הכנתי משהו והורדתי. אני לא רוצה להתחיל לבכות.
<היו"ר ניסן סלומינסקי:>
אם כך, אני אדחה, ובעוד חודש דורית תוכל לדבר.

<משה מזרחי:>
בשביל מה חיכינו עד עכשיו, דורית?

<דורית ואג:>
תעשו לי הנחה. אני רק יכולה להגיד תודה רבה - -
<היו"ר ניסן סלומינסקי:>
על מה? תסבירי.
<דורית ואג:>
- - לכל מי שבא להשתתף, זאת האמת, בשמחתי. מה שאני הכי רוצה זה להגיד תודה לכל הצוות שעבדתי אתו: לייעוץ המשפטי, לסיגל, אלעזר, נועה, אפרת, נעמה – אני לא רואה אותה.

<סיגל קוגוט:>
היא היתה פה.

<דורית ואג:>
היא היתה עם התינוק וניצן שבחופשת לידה.
אני רק רוצה להגיד, לא סתם אסתר מימון היא הקצרנית שלנו היום. זה לא במקרה. העבודה הראשונה שלה בכנסת היתה אתי. היא התחילה את דרכה בכנסת אתי בחדר, ותראו לאן היא הגיעה.

הכי קשה לי זה להיפרד מהמשפחה הקטנה שלי מחדר 1800: תמי ברנע, נטלי שלף, חופית כהן ושמעון מלכה, הדובר שלנו. קשה להסביר, זה ממש לא חברים לעבודה, זה ממש משפחה. קודם כול, תמי – אני מודה, אסף יודע את זה – מאוד התאכזבתי שתמי לא זכתה במכרז לנהל את ועדת החוקה אחרי.
<תמי ברנע:>
לא עכשיו.

<דורית ואג:>
לא, עכשיו אני אגיד מה שאני רוצה.

<סיגל קוגוט:>
בהזדמנות אחרת לא אמרת מה שאת רוצה?
<דורית ואג:>
נבחר, האמת, מועמד ראוי, חבל על הזמן. אסף פרידמן בא אלינו מוועדת החוץ והביטחון, אנחנו כבר עושים חפיפה שבועיים.

<אסף פרידמן:>
הכנסנו 20 שנה בשבועיים.

<דורית ואג:>
יש לך אחלה מנהל. כדי לתת לי מתנת פרידה תמי נבחרה במכרז למנהלת הוועדה למעמד הילד.

(מחיאות כפיים)

<דורית ואג:>
עכשיו הכול טוב.
<היו"ר ניסן סלומינסקי:>
נשארנו יתומים.

<דורית ואג:>
רגע. בעוד שבוע יש מכרז לסגנית החדשה של מנהל ועדת החוקה, ואם מישהי לא תזכה, כנראה שאני אצטרך לחזור לבניין... זה רמז למי שצריך.

<תמי ברנע:>
או שנפתח שירותי קייטרינג.

<דורית ואג:>
אגב, אם אתם רואים מה שעל השולחנות - - -
<נטלי שלף:>
זה צוות הוועדה.

<דורית ואג:>
הצוות בהנהלת הפיקוד העליון, נטלי שלף - -
<תמי ברנע:>
ואשתו של שמעון.

<דורית ואג:>
- - אם המפית לא עומדת במקום, כולם מפוטרים...

אני מודה לכולם שבאתם מכל קצוות.

<אברהם מיכאלי:>
תדעי לך, ביקשתי אתמול לבטל את השביתה בגללך.

<דורית ואג:>
נהדר, זה הדאיג אותי שמישהי חשובה מאוד מהמוזמנים שאולי לא תבוא אם יהיו דיונים בלילה. היא לא מרשה לי, אז אני לא אומרת מי זאת, אבל היא יושבת פה. 

אני מודה לכולם. וואלה, אני מתרגשת.

<היו"ר ניסן סלומינסקי:>
נרים כוסית.

<קריאה:>
לחיים. בהצלחה.

<דורית ואג:>
סליחה, אני אגיד עוד ארבע מילים. היה טוב וטוב שהיה.

<קריאות:>
לחיים.

<אברהם מיכאלי:>
"ברוך אתה ה' אלוהינו מלך העולם בורא פרי הגפן."

<קריאות:>
אמן.

<היו"ר ניסן סלומינסקי:>
רבותי, אני נועל את הישיבה, למרות שלא עשינו הצבעה...

<הישיבה ננעלה בשעה 17:02.>

